title: Jöran Wilhelm Lode

text: Jöran (Göran) Wilhelm Lode (19. maaliskuuta 1742 Turku – 11. syyskuuta 1799 Turku) oli Lode -sukuun kuulunut lakimies ja poliitikko, joka toimi Vaasan ja Turun hovioikeuden presidenttinä.


title: Jöran Wilhelm Lode

text: Loden vanhemmat olivat everstiluutnantti Otto wilhelm Lode ja Katarina Agneta Fleming. Hän opiskeli Turussa ja tuli hovioikeuden auskultantiksi 1776. Helsingin ryhmentin auditööri hänestä tuli 1771 ja Vaasan vasta perustetun hovioikeuden asessori 1776. Reuterholmin valtakaudella Loden ura kehittyi nopeasti: hänestä tuli revisiosihteeri ja yliauditööri 1792, oikeuskansleri 1793 ja sen ohella Vaasan hovioikeuden presidentti 1975. Seuraavana vuonna hänet nimitettiin Turun hovioikeuden presidentiksi, mitä virkaa hän kävi hoitamaan Reuterholmin menetettyä asemansa ja Loden samalla oikeuskanslerin tehtävänsä. Lode otti osaa vuosien 1769-1770 ja 1771-1772 valtiopäiviin toimien kiivaasti hattuja vastaan.


title: Jöran Wilhelm Lode

text: Lode kuoli naimattomana.


title: Charlotte Lydecken

text: Charlotte Maria Lydecken (18. elokuuta 1833 Viipuri – 10. tammikuuta 1916 Viipuri) oli suomalainen seminaarinjohtaja ja käsityön opettaja.


title: Charlotte Lydecken

text: Lydeckenin vanhemmat olivat vaskiseppä Johan Friedrich Lydecken ja Juliana Eleonora Blindsell. Hän kävi Viipurin saksalaisen tyttökoulun ja tuli 17-vuotiaana opettajaksi Ruokolahdelle ja sitten Parikkalaan. Muutamaa vuotta myöhemmin hän perusti Viipuriin valmistavan koulun ja opetteli samalla suomen kielen taidon. Uno Cygnaeuksen avulla hän pääsi Berliiniin kahdeksi vuodeksi harjoittamaan pedagogisia opintoja. 1863 hänestä tuli Jyväskylän naisseminaarin ensimmäinen historian, maantiedon ja käsityön opettaja, vuosina 1867-1893 hän toimi koulun johtajana. 1889 Lydecken oli jäsen naisten käsityöopetusta pohtineessa komiteassa, 1892 hän julkaisi teoksen "Tyttöjen käsitöiden johtamisen ohjeita kansakouluja varten."


title: Charlotte Lydecken

text: Lydecken kuoli naimattomana.


title: Länsi-Pohjan keskussairaala

text: Länsi-Pohjan keskussairaala on Länsi-Pohjan sairaanhoitopiirin ylläpitämä sairaala Sauvosaaren kaupunginosassa Kemissä.


title: Länsi-Pohjan keskussairaala

text: Sairaala perustettiin vuonna 1938 nimellä Kemin yleinen sairaala. Sairaalan rakentaminen käynnistyi samana vuonna ja sairaala valmistui talvisodan aiheuttaman viivästyksen vuoksi vasta 1940. Sairaalan ensimmäisen osan suunnittelijana toimi arkkitehti Uno Ullberg. Tyyliltään viisikerroksinen luonnonvalkoiseksi rapattu betoni- ja tiilirakennus edustaa 1930-luvun funktionalismia. Vanhaa osaa on sittemmin laajennettu saman tyylisillä vuodeosastosiivellä 1971 ja kaksikerroksisella synnytys- ja silmäosastolla 1987. Molemmat laajennukset ovat arkkitehtien Eva ja Jaakko Paatelan suunnittelemia.


title: Länsi-Pohjan keskussairaala

text: Henkilökunnalle rakennettiin asuntoja 1950–luvun lopulla. Vuonna 1956 valmistuivat kaksikerroksinen lääkäritalo ja kuusikerroksinen pistetalo. Toinen pistetalo valmistui 1958. Pistetalojen soluhuoneistot on myöhemmin muutettu yksiöiksi.


title: Länsi-Pohjan keskussairaala

text: Kemin kauppatorin viereen rakennettiin 1973 sairaalan mittavin laajennus: vanhasta tyylistä poikkeava kaksikerroksinen tasakattoinen betonielementtirakennus, joka niin ikään on Eva ja Jaakko Paatelan suunnittelema.


title: Länsi-Pohjan keskussairaala

text: Sairaalaa käytettiin sotien aikana saksalaisten joukkojen sotasairaalana.


title: Benjamin Huggel

text: Benjamin Huggel (s. 7. heinäkuuta 1977) on sveitsiläinen pelaajauransa jo lopettanut jalkapalloilija. Hän oli pelipaikaltaan puolustava keskikenttäpelaaja. Huggel edusti suurimman osan urastaan Raiffeisen Super Leaguessa pelaavaa FC Baselia, mutta vuosina 2005-2007 hän pelasi Bundesliigan Eintracht Frankfurtissa. Huggel pelasi Sveitsin jalkapallomaajoukkueessa vuosina 2003-2010.


title: Benjamin Huggel

text: FC Baselissa ammattilaisuransa vuonna 1998 aloittanut Huggel voitti ensimmäisen Basel-jaksonsa aikana kaksi kertaa Sveitsin cupin, kolme kertaa Sveitsin liigan sekä kerran Uhren Cupin. Vuonna 2005 hän siirtyi Bundesliiga-seura Eintracht Frankfurtin riveihin. Hän teki kahden Saksan-kauden aikana vain yhden maalin. Vuonna 2007 Huggel palasi Baseliin, jonka riveissä hän voitti vielä Sveitsin cupin kolme kertaa, Sveitsin liigan neljä kertaa ja Uhren Cupin kaksi kertaa. Hän lopetti uransa kauden 2011-12 päätteeksi.


title: Benjamin Huggel

text: Huggel pelasi Sveitsin jalkapallomaajoukkueessa vuosina 2003-2010 41 ottelua ja teki kaksi maalia. Hän kuului joukkueeseen vuosien 2004 ja 2008 EM-kisoissa sekä MM-kisoissa 2010. Hän pelasi Sveitsin kaikki ottelut vuosina 2004 ja 2010, kun taas 2008 hän ei päässyt kentälle lainkaan. Vuonna 2005 hän sai kuuden ottelun pannan potkaistuaan Turkin valmentajaa, eikä näin päässyt osallistumaan MM-kisoihin 2006.


title: Liperin kirkonkylä

text: Liperin kirkonkylä on Liperin kunnan keskustaajama ja kirkonkylä. Vuoden 2011 lopussa taajamassa oli 1 533 asukasta ja väkiluvultaan suurin taajama Liperissä. Kirkonkylässä sijaitsevat muun muassa Liperin kirkko, kirjasto, kunnanvirasto, apteekki, Tokmanni, LähiTapiola ja muita palveluita. Lähin rautatieasema on Viinijärven rautatieasema. Kirkonkylän vesitorni on muodoltaan kartiomainen.


title: Liperin kirkonkylä

text: Liperin kaksi muuta taajamaa ovat Viinijärvi ja Ylämylly.


title: Sie7e

text: David Rodríguez Labault tunnetaan paremmin nimellä Sie7e (s. 7. heinäkuuta 1977) on puertoricolainen laulaja-lauluntekijä, joka voitti Latin Grammy-palkinnon vuonna 2011. Hän on julkaissut kolme albumia. Sie7en tunnetuimpia kappaleita ovat muun muassa "Tengo Tu Love" ja "Mucha Cosa Buena". Hänellä on vaimo ja yksi lapsi. Sie7e (siete: espanjaksi seitsemän) on kertonut ottaneensa taiteilijanimen Sie7e, koska hän on syntynyt 7.7.1977.


title: Etyylidiatsoasetaatti

text: Etyylidiatsoasetaatti (CHNO) on diatsoetikkahapon ja etanolin muodostama esteri. Yhdistettä käytetään valmistettaessa muita orgaanisia yhdisteitä orgaanisella synteesillä.


title: Etyylidiatsoasetaatti

text: Etyylidiatsoasetaatti on huoneenlämpötilassa keltainen nestemäinen aine. Se on alifaattiseksi diatsoyhdisteeksi suhteellisen stabiili, mutta voi räjähtää kuumennettaessa tai väkevien happoliuosten vaikutuksesta. Yhdiste liukenee vain pieniä määriä veteen, mutta liukenee paremmin etanoliin, dietyylieetteriin, asetoniin ja bentseeniin.


title: Etyylidiatsoasetaatti

text: Laimea suolahappo hajottaa yhdisteen typpikaasuksi ja etyyliglykolaatiksi ja väkevän suolahappoliuoksen vaikutuksesta muodostuu typpeä ja etyyliklooriasetaattia.


title: Etyylidiatsoasetaatti

text: Etyylidiatsoasetaattia voidaan valmistaa glysiinin etyyliesteristä ja natriumnitriitistä. Reaktio suoritetaan noin 0 °C:n lämpötilassa.


title: Etyylidiatsoasetaatti

text: Etyylidiatsoasetaattia käytetään valmistettaessa muita orgaanisia yhdisteitä. Kuumennettaessa se muodostaa karbeenin, joka reagoi alkeenien kanssa muodostaen syklopropaanin johdannaisia ja imiinien kanssa muodostaen atsiridiinijohdannaisia. Etyylidiatsoasetaattia voidaan käyttää myös rengasrakenteisten ketonien homologaatioihin, joissa renkaan koko suurenee yhdellä hiiliatomilla ja β-ketoestereiden synteesiin. Yhdiste reagoi myös eteenin kanssa pyratsoliinijohdannaiseksi ja etyynin kanssa pyratsolirakenteiseksi yhdisteeksi.


title: Rukajärven rintamatunnus

text: Rukajärven rintamatunnus eli "Rukajärven miesten merkki" on kenraalimajuri Erkki Raappanan johtamien Rukajärven suunnalla jatkosodassa taistelleiden joukko-osastojen epävirallinen tunnus. Se koostuu R-kirjaimesta ja itään osoittavasta miekasta kuvaamassa korpisoturien etenemistä erämaiden halki itään kohti Rukajärveä. Kuva-aiheen reunoilla olevat karhunkäpälät ja ketjut viittaavat heimosotien aikaiseen Itä-Karjalan vaakunaan.


title: Rukajärven rintamatunnus

text: Merkki syntyi vuoden 1941 lopulla 14. divisioonan joukko-osastojen keskuudessa pidetyn suunnittelukilpailun kautta. Kilpailun parhaiksi ehdotuksiksi valittiin alikersantti Martti Sonkamon ja kersantti Bo Bjurströmin ehdotukset. Niitä yhdistellen valistusupseeri, luutnantti Matti Viherjuuri sommitteli merkin muotoon, jonka palkintolautakunta hyväksyi toteutettavaksi. Lautakunnan jäsenenä oli muiden muassa majuri Pentti Perttuli.


title: Rukajärven rintamatunnus

text: Rintamamerkkiä valmistettiin hopeanvärisestä metallista kahta eri kokoa. Merkkiä pidettiin asepuvussa tai komentohihnassa. Valistusupseeri Viherjuuri valmisti merkin myös 16 sentin läpimittaiseksi kohokuvaksi. Sitä jäljennettiin puhdetyönä mäntypuusta veistämällä tuhansia kappaleita.


title: Israel Castro

text: Israel Castro Macías (s. 20. joulukuuta 1980) on meksikolainen jalkapalloilija, joka edustaa Primera División de Méxicossa pelaavaa Club Deportivo Guadalajaraa. Hän on pelipaikaltaan keskikenttäpelaaja. Castro on edustanut koko uransa meksikolaisseuroja. Meksikon jalkapallomaajoukkueessa hän pelasi vuosina 2007-2012.


title: Israel Castro

text: Castro aloitti ammattilaisuransa Club Universidad Nacionalissa vuonna 2002. Hän pelasi seurassa peräti kymmenen kautta ja oli myös seuran kapteeni. Hän voitti Meksikon liigan Aperturan kerran ja Clausuran kolme kertaa. Hän teki ratkaisevan maalin Real Madrid CF:ää vastaan Trofeo Santiago Bernabéun loppuottelussa 2004 ja johdatti joukkueensa voittoon. Vuonna 2011 Castro siirtyi Cruz Azuliin, jossa hän viihtyi kaksi kautta ennen kuin siirtyi nykyiseen seuraansa Guadalajaraan.


title: Israel Castro

text: Castro teki debyyttinsä Meksikon jalkapallomaajoukkueessa vuonna 2007. Hän pelasi maajoukkueen paidassa 48 ottelua ja teki yhden maalin. Hän kuului joukkueeseen vuoden 2010 MM-kisoissa.


title: Itä–Länsi-ottelu 1960

text: Vuoden 1960 pesäpallon miesten Itä–Länsi-ottelu pelattiin Hesperiassa 18. syyskuuta. Tämä oli kaikkiaan 26. Itä–Länsi-ottelu ja yhdeksästoista ja viides perättäinen, joka pelattiin Helsingissä. Katsojamääräksi ilmoitettiin 3 754.


title: Itä–Länsi-ottelu 1960

text: Kolmas nuorten Itä–Länsi-ottelu pelattiin Ilmajoella ja se päättyi Lännen 2–3-voittoon.


title: Itä–Länsi-ottelu 1960

text: Vaihtolukkariksi valittu PT:n Rauno Mäntynen loukkasi oikean kätensä kyynärpään niin pahasti, ettei voinut osallistua otteluun.


title: Itä–Länsi-ottelu 1960

text: Avausheiton suoritti SVUL:n puheenjohtaja Akseli Kaskela.Länsi aloitti sisällä.


title: Jabari Parker

text: Jabari Ali Parker (s. 15. maaliskuuta 1995 Chicago, Illinois) on yhdysvaltalainen koripalloilija, pelipaikaltaan pääasiassa iso laitahyökkääjä.


title: Jabari Parker

text: Parker pelasi yliopistokoripalloa Duken joukkueessa. Milwaukee Bucks varasi hänet NBA:han , missä hän oli kärkinimiä ja tilaisuuden mahdollinen ykkösvaraus. Parker edusti ensimmäiset neljä NBA-vuottaan Bucksia. Hän kärsi vuosina 2015 ja 2017 eturistisidevammasta.


title: Jabari Parker

text: Heinäkuussa 2018 chicagolaislähtöinen Parker siirtyi Chicago Bullsiin kaksivuotisella ja 40 miljoonan dollarin arvoisella sopimuksella jälkimmäisen vuoden oltua joukkueen päätettävissä. Parkerin oli tarkoitus pelata Bullsissa pienen laitahyökkääjän pelipaikkaa, mihin hän oli tottunut kahdella edellisellä kaudellaan. Joulukuussa tapahtuneen valmentajanvaihdoksen jälkeen Parkerin peliaika tyrehdytettiin.


title: Jabari Parker

text: Parkerin isä Sonny Parker pelasi myös NBA:ssa.


title: Alan Letang

text: Alan Letang (s. 4. syyskuuta 1975 Renfrew, Ontario, Kanada) on kroatialais-kanadalainen entinen jääkiekkopuolustaja. Hän pelasi urallaan NHL:ssä 14 runkosarjaottelua keräten kaksi jäähyminuuttia. Suurimman osan Pohjois-Amerikan ajastaan Letang vietti kuitenkin farmisarjoissa. Hän pelasi urallaan myös Saksan, Sveitsin, Itävallan, Kroatian ja Venäjän pääsarjoissa. Letang hankki Medveščak Zagrebissa pelatessaan myös Kroatian kansalaisuuden ja edusti maata vuoden 2014 I-divisioonan B-sarjan MM-kilpailuissa. Nykyään hän toimii Medveščakin KHL-joukkueen apuvalmentajana ja Kroatian A-maajoukkueen päävalmentajana.


title: Alan Letang

text: OHL-joukkue Cornwall Royals varasi Letangin 20. pelaajana vuonna 1991. Hän siirtyi joukkueeseen kaudeksi 1991–1992, mutta kaudeksi 1992–1993 Royals muutti Newmarketiin ja vaihtoi näin ollen nimensä Newmarket Royalsiksi. Montréal Canadiens varasi Letangin 203. pelaajana . Hän vietti OHL:ssä vielä kaksi seuraavaa kautta, joista jälkimmäinen eteni Sarnia Stingissa, jonka tehokkain puolustaja Letang oli tehoilla 5+36=41.


title: Alan Letang

text: Kaudeksi 1995–1996 Letang siirtyi Montréal Canadiensin organisaatioon. Hän pelasi kaksi kautta kokonaan farmijoukkue Fredericton Canadiensissa, AHL:ssä. Ensimmäisellä kaudellaan Letang oli joukkueen tehokkain puolustaja 26 syöttöpisteellään. Kaudeksi 1997–1998 hän siirtyi Eurooppaan ja Saksan DEL-liigassa pelanneen ESV Kaufbeurenin riveihin. Letangin seura vaihtui kauden aikana kahdesti; ensin Sveitsin Nationalliga A:n SC Langnaun joukkueeseen ja sittemmin DEL-joukkue Augsburger Pantheriin. Kaudella 1998–1999 hän pelasi pääasiassa Kanadan maajoukkueessa, mutta kevätkaudella Letang siirtyi pelaamaan NLA:n pudotuspelejä EV Zugin riveihin. Kun sarjakausi Sveitsissä päättyi, hän palasi loppukaudeksi Pohjois-Amerikkaan IHL-joukkue Michigan K-Wingsin joukkueeseen.


title: Alan Letang

text: Maaliskuussa 1999 Letang teki vapaana agenttina NHL-sopimuksen Dallas Starsin kanssa. Hän sai syksyn harjoitusleirin päätteeksi paikan joukkueen NHL-kokoonpanosta kauden 1999–2000 avaukseen. Letang siirrettiin kuitenkin kahdeksan pelaamansa NHL-ottelun jälkeen loppukaudeksi farmijoukkue K-Wingsiin. Kauden 2000–2001 hän pelasi kokonaan IHL:ää Utah Grizzliesissa ja oli joukkueen tehokkain puolustaja tehoilla 6+24=30. Elokuussa 2001 Letang teki sopimuksen Calgary Flamesin kanssa. Kausi 2001–2002 eteni suurimmaksi osaksi farmijoukkue Saint John Flamesissa, AHL:ssä. NHL-otteluita hän pelasi kaksi. Heinäkuussa 2002 Letang solmi vapaana agenttina sopimuksen New York Islandersin kanssa. Hän pelasi seuran organisaatiossa kaksi kautta pääasiassa farmijoukkue Bridgeport Sound Tigersissa. Ensimmäisellä kaudellaan 2002–2003 Letang sai tililleen neljä ottelua.


title: Alan Letang

text: Kaudeksi 2004–2005 Letang siirtyi Saksan DEL:n Hamburg Freezersiin, jossa hän vietti kaikkiaan kolme kautta. Kauden 2007–2008 Letang pelasi samaa liigaa Sinupret Ice Tigersin riveissä ja kaudella 2008–2009 Itävallan Erste Bank Eishockey Ligaa HC Innsbruckissa. Neljä seuraavaa kautta hän pelasi samaa liigaa kroatialaisessa Medveščak Zagrebissa. Letang nousi joukkueen kapteeniksi heti ensimmäisellä kaudellaan 2009–2010, jolloin hän teki myös EBEL:n yhden kauden piste-ennätyksensä tehoilla 10+19=29. Letang oli Medveščakin eniten maaleja tehnyt puolustaja.


title: Alan Letang

text: Heinäkuussa 2013 Letang teki vuoden mittaisen jatkosopimuksen KHL:ään siirtyneen Medveščakin kanssa. Hän sai kauden 2013–2014 aikana Kroatian kansalaisuuden. Letang lopetti pelaajauransa kevääseen 2014 ja siirtyi kaudeksi 2014–2015 Medveščakin apuvalmentajaksi Chuck Weberin johtamaan valmennustiimiin. Hän palasi kauden aikana kuitenkin myös kaukaloihin Medveščakin kakkosjoukkueeseen kevään 2015 pudotuspeleihin ja toimi sen jälkeen Kroatian A-maajoukkueen pelaajavalmentajana IB-divisioonan MM-kilpailuissa. Kaudella 2015–2016 hän jatkoi Medveščakin apuvalmentajana ja toimi myös Kroatian A-maajoukkueen päävalmentajana IB-divisioonan MM-kilpailuissa.


title: Alan Letang

text: Letang edusti Kroatiaa IB-divisioonan MM-kilpailuissa vuosina 2014 ja 2015, joista ensimmäinen turnaus päättyi hopeaan. Hän oli joukkueen paras syöttäjä ja jakoi sisäisen pistepörssin voiton Dario Kostovićin kanssa tehoilla 1+4=5. Letang valittiin turnauksen parhaaksi puolustajaksi. Vuoden 2015 turnauksessa hän toimi Kroatian pelaajavalmentajana. Hän on toiminut myös Kroatian A-maajoukkueen General Managerina vuoden 2013 IIA-divisioonan MM-kilpailuissa, jonka kultaa joukkue voitti.


title: Alan Letang

text: Letang esiintyi myös Kanadan maajoukkueessa kaudella 1998–1999. Hän edusti joukkuetta kauden aikana Spengler Cupissa, joka päättyi voittoon.


title: Alan Letang

text: Letangin poika Ayden William pelaa jääkiekkoa.


title: Angel Haze

text: Raykeea Angel Wilson (s. 10. heinäkuuta 1992 Detroit), taiteilijanimeltään Angel Haze, on yhdysvaltalainen rap-artisti, jonka levyjä on julkaistu Republic Records- ja Island-levymerkeillä. Hän syntyi Detroitissa ja eli lapsuutensa helluntailaisessa yhteisössä. Muutettuaan perheensä mukana New Yorkiin 16-vuotiaana hän alkoi harrastaa rap-musiikkia.


title: Angel Haze

text: Vuonna 2013 Angel Haze oli kolmantena BBC:n "Sound of 2013" -listalla ja ehdolla O Music Awards -tapahtuman "Best Web-Born Artist" -sarjassa.


title: Angel Haze

text: Angel Haze esiintyi Helsingissä Tavastia-klubilla heinäkuussa 2014 ja Flow-festivaalilla elokuussa 2013.


title: Angel Haze

text: Angel Haze on sosiaaliselta sukupuoleltaan agender ja seksuaalisuudeltaan panseksuaali.


title: James Beckwourth

text: James Pierson Beckwourth (6. huhtikuuta 1798 – 29. lokakuuta 1866) oli afrikkalais-amerikkalainen turkiskauppias, joka esitti merkittävää roolia Yhdysvaltain läntisten alueiden varhaisessa tutkimisessa ja asuttamisessa. Hänestä tuli myös ainoa afrikkalais-amerikkalainen, joka kirjasi värikkään elämäntarinansa ylös. Hänen seikkailunsa johtivat Floridan subtrooppisilta rämealueilta Tyynelle merelle ja eteläisestä Kanadasta Meksikoon.


title: James Beckwourth

text: Vanhan lännen varhaiset historioitsijat vähättelivät aluksi Beckwourthin muistelmia, mutta sittemmin hänen elämäntarinansa on arvioitu uudelleen ja siitä on tullut eräs amerikkalaisen sosiaalihistorian arvokkaista lähteistä. 1960-luvun kansalaisoikeusliike juhli Beckwourthia varhaisena afroamerikkalaisena pioneerina. Hänet on esitelty esikuvana lapsien kirjallisuudessa ja oppikirjoissa.


title: James Beckwourth

text: James Pierson Beckwourth syntyi vuonna 1798 Frederickin piirikunnassa Virginiassa Sir Jennings Beckwithin ja afrikkalaisen orjan jälkeläisenä. Beckwithit olivat merkittäviä henkilöitä Virginiassa ja ylpeitä aatelisista sukujuuristaan. Eräs esi-isistä oli osallistunut kuuluisaan Hastingsin taisteluun Vilhelm Valloittajan ritarina. Esi-äitien puolella Beckwithien sukulinja johti Skotlannin kuningas Robert Bruceen. Jamesin äidistä tiedetään vähän. Lähdetiedot kertovat hänen olleen mulatti, joka mahdollisesti tunnettiin "Miss Killin" nimellä.


title: James Beckwourth

text: Beckwithin suku muutti Virginiasta St. Charlesiin Louisianan territorion vuonna 1809. Muista sukulaisistaan poiketen sir Jennings ei halunnut näkyvää yhteiskunnallista asemaa uudella kotiseudullaan, eikä läheisessä St. Louisissa, vaan jäi asumaan nimettömänä syrjäiselle metsäalueelle. Vaikka James oli syntynyt orjana, hänen isänsä ei kohdellut häntä sellaisena. Sir Jennings lähetti Jamesin St. Louisin ainoaan kouluun, jossa poika oppi lukemaan ja kirjoittamaan kahden vuoden aikana. Koulunkäynti on ajoitettu vuosien 1810 – 14 välille. Saman vuosikymmenen lopulla James lähetettiin sepän oppiin, jossa hän viihtyi huonosti. Riideltyään työnantajansa kanssa James jätti työpaikkansa ja osallistui vuonna 1822 tutkimusretkelle Galenan jokialueen lyijykaivoksille Illinoisissa. Joidenkin väittämien mukaan James palkattiin orjatyövoimaksi kaivoksiin, mutta asiasta ei löydy luotettavia lähteitä.


title: James Beckwourth

text: Oleskeltuaan jonkin aikaa New Orleansissa James palasi kotiinsa sairastuttuaan keltakuumeeseen. Levoton veri veti poikaa kuitenkin seikkailuihin, eikä hän viihtynyt aloillaan. Sir Jenningsin kirjoitettua kolmeen kertaan Jamesin vapautumiseen oikeuttavat paperit, tällä oli vapaana miehenä oikeus matkustaa minne halusi. Kesällä 1824 hän ilmoittautui kenraali William Ashleyn riistanpyynti-tutkimusretkelle, joka suuntautui Kalliovuorille.


title: James Beckwourth

text: Seuraavina vuosien aikana Beckwourth osallistui moniin tutkimusretkiin American Fur Companyn ja Rocky Mountain Fur Companyn palkkalistoilla. Retkikunnan mukana hän oppi korvaamattomia eränkävijän taitoja, joista oli suuri hyöty tulevalle elämälle. Hän työskenteli sellaisten tunnettujen vuoristojen miesten kanssa kuten Jim Bridger ja Jedediah Smith, ja osallistui ensimmäiseen vuoristojen miesten rendezvousiin Green riverillä vuonna 1825. Näiden vuosittaisten markkinoiden kokoontumispaikka muuttui vuosittain, ja niistä tuli nopeasti amerikkalaisten vuoristojen miesten tunnetuin sosiaalinen tapahtuma ja liiketoiminnallinen instituutio.


title: James Beckwourth

text: Vuonna 1828 Beckwourth joutui crow-intiaanien sieppaamaksi. Tämän jälkeen hän vietti useita vuosia crow'tten parissa. Beckwourth oppi crow'tten kielen, pukeutui heiden perinteidensä mukaisesti ja piti heidän kyläänsä kotinaan. Samalla hän piti kauppasuhteitä yllä amerikkalaisiin turkisyhtiöihin. Omien sanojansa mukaan Beckwourth nousi crow'tten sotapäälliköksi heidän vaikutusvaltaisen johtajansa Rotten Bellyn kuoleman jälkeen. Vaikka Beckwourthin uskotaan liioitelleen monissa intiaanitaisteluja koskeneissa sankariteoissaan, niin hänen elämisensä crow'tten keskuudessa on historiallinen tosiasia.


title: James Beckwourth

text: Palattuan St. Louisiin vuonna 1836 Beckwourth tunsi itsensä vieraaksi muuttuneessa ympäristössä, josta hänen sukunsa oli siirtynyt muualle. Kun American Fur Company ei uusinut Beckwourthin sopimusta, hän ilmoittautui vapaaehtoiseksi Yhdysvaltojen armeijan kanssa taistellakseen toisessa Seminolisodassa Floridassa. Kirjassaan hän väitti olleensa sotilas ja kuriiri. Historiallisten tilastojen mukaan hän oli muulinajajana ja siviilien vaunukuljetusten apulaisjohtajana matkatavara-jaostossa. Kyllästyttyään elämäänsä Floridan subtrooppisilla rämealueilla Beckwourth palasi St.Louisiin, jossa kauppias Louis Vasquez palkkasi hänet mukaan eteläisille tasangoille suuntautuneelle kauppamatkalle intiaanien pariin.


title: James Beckwourth

text: Vuodesta 1838–1840 Beckwourth liikkui ute-intiaanien kanssa ja osallistui toisena johtajana näiden tekemiin hevosvarkauksiin Kaliforniassa. Ryhmä teki kolme suurta ryöstöretkeä Kalifornian Santa Ana-laaksoon ja varasti espanjalaiselta retkikunnalta tuhansia hevosia. Tämä Beckwourthin omaan väittämään perustuva tieto saattaa pitää paikkansa, sillä hänen tiedetään ilmestyneen Coloradossa sijainneeseen Fort Bentiin mukanaan suuri määrä hevosia, joita hän kauppasi paikallisille cheyenneille ja muille intiaaneille. 1840 Beckwourthista tuli itsenäinen kauppias, joka rakensi yhtiökumppaniensa kanssa kauppa-aseman Coloradoon. Paikka menestyi hyvin ja siitä kehittyi myöhemmin Pueblon kaupunki.


title: James Beckwourth

text: Helmikuussa 1845 Beckwourth liittyi espanjalaisen Jose Castron kapinallisiin ja otti osaa Kaliforniassa käytyyn taisteluun Espanjan armeijaa vastaan. Palatessaan takaisin Coloradoon Beckwourth toi mukanaan armeijalta varastetun suuren hevoslauman. Meksikon ja Yhdysvaltain välisen sodan puhjetessa 1846 Beckwourth ilmoitti halunsa palvella kuriirina Yhdysvaltain joukoissa. Omien sanojensa mukaan hänestä tuli suuri sotasankari tämän sodan aikana. Beckwourth kertoi taistelleensa muun muassa Taosin kapinassa, jossa Yhdysvaltain joukot murskasivat ylivoimallaan meksikolaisten rintaman. Yleiset dokumentit eivät tue tietoa Beckwourthin osallistumisesta sotaan.


title: James Beckwourth

text: Vuonna 1848 Beckwourth matkusti Kaliforniaan kultakuumeen innoittamana. Tällä matkallaan hän tapasi Thomas J. Bonnerin, joka kirjasi ylös hänen muistelmansa. Teoksen ensimmäinen painos ilmestyi 1856 ja oli nimeltään: "The Life and Adventures of James P. Beckwourth, Mountaineer, Scout, and Pioneer, and Chief of the Crow Nation of Indians". Kirja herätti laajaa huomiota ja teki Beckwourthista kuuluisan. Samalla hänen sukunimensä muuttui Beckwithistä Beckwourthiksi.


title: James Beckwourth

text: Vuonna 1861 Beckwourth työskenteli kaupanpitäjänä Denverissä. Saman vuoden aikana hän ehti työskennellä myös parturina ja farmarina. Myöhemmin saman vuosikymmenen aikana Beckwourth työskenteli intiaani-asiamiehenä ja Yhdysvaltain armeijan oppaana. Vuonna 1863 hän muutti asumaan cheyenne-intiaanien kylään, johon eversti John Chivingtonin joukot hyökkäsivät myöhään syksyllä 1864. Beckwourth oli toisaalla Sand Creekin verilöylyn tapahtuma-aikaan, mutta esiintyi oikeudessa avaintodistajana Chivingtonia vastaan.


title: James Beckwourth

text: Vuonna 1865 Beckwourth palveli vielä lyhyen ajan Yhdysvaltain armeijassa kunnes vetäytyi crow'tten kylään, jossa menehtyi lokakuussa 1866. Beckwourthin kuolemasta on useita versioita. Joidenkin tietojen mukaan hän menehtyi hevosen heittäessä hänet selästään. Toinen lähde kertoo crow'tten myrkyttäneen Beckwourthin tämän kieltäytyessä heimon päällikkyydestä. Luotettavimman lähteen mukaan Beckwourth oli kuolettavasti sairastunut jo saapuessaan intiaanien kylään.


title: James Beckwourth

text: Beckwourth oli avioliitossa useita kertoja ja piti useampaa vaimoa samanaikaisesti. Omaksumansa käytännön mukaan hän pyrki hyötymään avioliitoistaan naimalla kauppaa käyvien intiaanipäälliköiden ja meksikolaisten tyttäriä. Nämä liitot olivat lyhytaikaisia ja vain harvassa tapauksessa ero langetettiin virallisesti.


title: James Beckwourth

text: Beckwourth ei saanut tunnustusta eläessään, mutta hänen kuolemansa jälkeen historioitsijoiden mielipiteet ovat muuttuneet. Tuskin kenestäkään villin lännen henkilöstä on niin paljon ristiriitaisia kuvauksia kuin Beckwourthista. Varhaiset kirjailijat kuten toisen käden lähteisiin nojaava Francis Parkman luokittelivat hänet "räikeäksi valehtelijaksi", jossa yhdistyivät kaikki valkoisen ja mustan rodun huonoimmat ominaisuudet. Beckwourthia kuvattiin moninkertaiseksi murhaajaksi ja naurettavaksi kerskuriksi, jonka tarinat olivat verrattavissa satuihin. Nämä kuvaukset tulivat usein orjuutta kannattavien osavaltioiden asukkailta, joilla oli jo valmiiksi alhainen käsitys henkilöistä, joissa virtasi afrikkalaista verta.


title: James Beckwourth

text: Myöhemmät tutkijat ovat muuttaneet yleistä käsitystä Beckwourthista ja todenneet hänen lähdetietonsa varsin merkittäviksi. Beckwourthin tavoin monet muut vuoristojen miehet ovat liioitelleet omia saavutuksiaan, koska tapa oli yleinen heidän keskuudessaan. Beckwourthin tarinat olivat oman aikakautensa suosittua viihdettä, jonka tarkoitus oli luoda hyvä ilmapiiri. Monet kuvasivat hänen erämiestaitonsa erinomaisiksi, mutta ihonvärinsä vuoksi hänen saavutuksiaan vähäteltiin. Beckwourth oli myös hyvin pidetty vuoristojen miesten keskuudessa iloisen luonteensa ja avuliaisuutensa vuoksi ja hänen kaupankäyntinsä intiaanien kanssa oli rehellisempää kuin monen muun.


title: Bruno Martins Indi

text: Rolando Maximiliano "Bruno" Martins Indi (s. 8. helmikuuta 1992 Barreiro, Portugali) on portugalilaissyntyinen hollantilainen jalkapalloilija, joka edustaa Englannin valioliigassa pelaavaa Stoke Cityä. Pelipaikaltaan Martins Indi on puolustaja.


title: Bruno Martins Indi

text: Martins Indi teki debyyttinsä Alankomaiden maajoukkueessa vuonna 2012. Hän olisi halutessaan voinut edustaa myös synnyinmaataan Portugalia.


title: Vino Show

text: Vino Show on Nelosella esitetty viihdeohjelma, jossa neljä vakionäyttelijää ja kaksi vierailevaa näyttelijää osallistuivat improvisoituihin ja käsikirjoitettuihin tehtäviin. Ohjelmaa juonsi Robin Svartström ja vakionäyttelijöinä toimivat Niina Lahtinen, Minttu Mustakallio, Eero Ritala ja Ville Virtanen. Ohjelmassa näyttelijät osallistuivat erilaisiin tehtäviin. Jaksot huipentuivat improvisoituun kohtaukseen, joka esitettiin 22 asteen kulmaan kallistetussa lavasteessa.


title: Vino Show

text: Ohjelman ensimmäinen kausi kuvattiin elokuussa 2014, ja se esitettiin 28. syyskuuta – 30. marraskuuta. Toinen kausi nauhoitettiin joulukuussa 2014 ja esitettiin Nelosella 28. maaliskuuta – 30. toukokuuta 2015.


title: Vino Show

text: "Vino Show" perustuu ranskalaiseen formaattiin "Vendredi, tout est permis avec Arthur".


title: Trevi

text: Trevi on Rooman toinen rione, jota ympäröivät lännessä Pigna, pohjoisessa Colonna, Ludovisi ja Sallustiano, idässä Castro Pretorio sekä etelässä Monti. Sen koko on noin 55 hehtaaria, väkiluku 2 500 ja väestötiheys 4 600 asukasta neliökilometrillä (2013). Siihen kuuluu suurin osa Quirinalisin kukkulasta sekä kukkulan länsipuolinen alue Via del Corsolle asti.


title: Trevi

text: Trevi tunnetaan ehkä parhaiten turistien suosimasta Fontana di Trevin suihkulähteestä, josta on tullut koko Rooman symboli. Kaupunginosassa sijaitsee myös useita vaikuttavia palatseja, kuten barokkityylinen Palazzo Barberini ja Italian presidentin virka-asuntona toimiva Palazzo del Quirinale. Merkittävimpiä kirkkoja ovat alueen pääkirkko Santi XII Apostoli sekä barokkityyliset San Marcello al Corso (1603) ja Santa Susanna alle Terme di Diocleziano (1683). Trevin koillisosassa sijaitseva Piazza Barberini on kuuluisa kahdesta Berninin suunnittelemasta suihkulähteestä, Fontana del Tritonesta ja Fontana delle Apista.


title: Trevi

text: Trevin rajat suhteessa naapurikaupunginosiin ovat seuraavat:


Jääkiekon alle 18-vuotiaiden maailmanmestaruuskilpailut 2015 järjestettiin Sveitsissä 16–25.4.2015. Kyseessä oli järjestyksessä 17:s jääkiekon alle 18-vuotiaiden maailmanmestaruuskilpailut.


title: Jääkiekon alle 18-vuotiaiden maailmanmestaruuskilpailut 2015

text:
Yhdysvallat voitti mestaruuden kaadettuaan Suomen finaaleissa jatkoajalla luvuin 2–1. Pronssia sai Kanada voittamalla Sveitsin luvuin 5–2.
Pääsarjan kisat
1. divisioona  A-Lohko


text: 2. divisioona  A-lohko


text: 3. divisioona A-lohko


text: Paras pelaaja


text: Tähtikentällinen


text: IIHF:n valitsemat parhaat pelaajat


title: Ludovisi

text: Ludovisi on Rooman kuudestoista rione, jota ympäröivät lännessä Campo Marzio, pohjoisessa Aurelianuksen muuri, idässä Sallustiano sekä etelässä Trevi ja Colonna. Sen koko on noin 33 hehtaaria, väkiluku 1 700 ja väestötiheys 5 200 asukasta neliökilometrillä (2013). Kaupunginosa sijaitsee Pincion kukkulan rinteellä.


title: Ludovisi

text: Ludovisin paikalla sijaitsi Domenichinon suunnittelema Villa Ludovisin maaseutuhuvila, jonka maat liitettiin Rooman kaupunkiin vuonna 1886 yleisestä vastustuksesta huolimatta. Suurin osa villan rakennuksista ja puutarhoista tuhottiin uudisrakentamisen tieltä; jäljellä ovat enää Casino dell’Aurora ja Yhdysvaltain Italian suurlähetystönä toimiva Palazzo Margherita.


title: Ludovisi

text: Nykyään kaupunginosa tunnetaankin parhaiten kaarevasta Via Vittorio Venetosta, josta tuli maailmankuulu Federico Fellinin "Ihana elämän" (1960) myötä. Katu johtaa Piazza Barberinilta Trevistä antiikinaikaiselle Porta Pincianalle Aurelianuksen muurilla, ja sen varrella on paljon hienoja hotelleja ja ulkoilmakahviloita. Lähellä Piazza Barberinia sijaitsee Santa Maria della Concezionen kirkko, joka on kuuluisa kapusiinimunkkien luilla koristelluista hautakammioistaan. Alueen länsiosassa, lähellä Campo Marziota on puolestaan rokokootyylinen luostarikirkko Sant’Isidoro a Capo le Case, joka on kuulunut 1600-luvulta lähtien irlantilaisille fransiskaaneille.


title: Ludovisi

text: Ludovisin rajat suhteessa naapurikaupunginosiin ovat seuraavat:


title: D. B. Weiss

text: Daniel Brett (D. B.) Weiss (s. 23. huhtikuuta 1971 Chicago, Illinois, Yhdysvallat) on yhdysvaltalainen kirjailija sekä televisiotuottaja, -käsikirjoittaja ja -ohjaaja. Hän on luonut yhdessä  David Benioffin kanssa HBO:lle fantasiatelevisiosarjan "Game of Thrones", jota on esitetty vuodesta 2011 alkaen. Se perustuu George R. R. Martinin "Tulen ja jään laulu" -kirjasarjaan. Weissin oma esikoisromaani "Lucky Wander Boy" julkaistiin vuonna 2003.


title: Kertokaa siitä lapsillenne

text: Kertokaa siitä lapsillenne (alkuteos: "Om detta må ni berätta") on kouluopetukseen tarkoitettu tietokirja holokaustista. Kirjan nimi perustuu Raamatun Joelin kirjan (1:2–3) säkeisiin: "Kuulkaa tämä, te vanhimmat. Kuulkaa maan asukkaat. Onko tällaista tapahtunut teidän päivinänne tai teidän isienne päivinä? Kertokaa siitä lapsillenne, kertokoot he omille lapsilleen ja lapsenlapset seuraavalle sukupolvelle."


title: Kertokaa siitä lapsillenne

text: Kirja on syntynyt Ruotsissa 1990-luvun lopussa toteutetun "Levande historia" -tiedotuskampanjan tarpeisiin ja se on julkaistu 1998. Sen kirjoittivat tunnetut holokaustin tuntijat, Uppsalan yliopiston tutkijat Paul A. Levine ja Stéphane Bruchfelt. Tällöin teos julkaistiin ensi kertaa myös suomeksi ruotsinsuomalaisten koululaisten käyttöön.


title: Kertokaa siitä lapsillenne

text: Suomen opetushallituksen kustantamaan, vuonna 2001 julkaistuun käännökseen lisättiin myös Suomea koskeva luku, jonka ovat kirjoittaneet Gideon Bolotowsky, Jukka Hartikainen ja Tapani Harviainen. Sysäyksenä suomenkielisen version syntyyn oli Ruotsin hallituksen vuonna 2000 järjestämä juutalaisten joukkotuhoa käsitellyt laaja valtionpäämiestason seminaari.


title: Sofie Gråbøl

text: Anne Sofie Gråbøl (oik. Graabøl; s. 30. heinäkuuta 1968 Fredriksberg, Tanska) on tanskalainen näyttelijä, joka on esiintynyt elokuvissa ja televisiosarjoissa 1980-luvulta alkaen. Hänen tunnetuin roolinsa on rikostutkija Sarah Lund TV-sarjasta "Rikos".


title: Sofie Gråbøl

text: Sofie Gråbøl kasvoi vasemmistolaismielisessä ympäristössä Fredriksbergissä. Hänellä ei ole varsinaista näyttelijäkoulutusta, vaan hän ryhtyi näyttelijäksi äitinsä rohkaisemana. Hän huomasi lehti-ilmoituksen, jossa etsittiin näyttelijöitä, ja sai ensimmäisen sivuroolinsa kansainvälisestä tuotannosta "Oviri" (1986), joka kertoi Paul Gauguinin elämästä. Samana vuonna hän sai pääroolin elokuvasta "Lapsuuteni katu" ja seuraavana vuonna sivuroolin elokuvasta "Pelle Valloittaja". Nämä roolit nostivat Gråbølin kansalliseen ja kansainväliseen maineeseen, mutta 1980-luvun lopulla roolityöt vähenivät ja Gråbøl opiskeli teologiaa ja työskenteli kirjakaupassa.


title: Sofie Gråbøl

text: Seuraavalla vuosikymmenellä Gråbøl alkoi esiintyä myös televisiorooleissa. Uutta kansainvälistä mainetta toi toinen päärooli Ole Bornedalin jännityselokuvassa "Yövahti" (1994), josta tehtiin uusintaversio Hollywoodissa. Vuosikymmenen lopulla Gråbøl esiintyi myös komediarooleissa (mm. "Mifune"). Emmy-palkitussa TV-sarjassa "Nikolaj ja Julie" (2002–2003) hän esitti toista pääosaa.


title: Sofie Gråbøl

text: Gråbølin tunnetuin rooli on rikostutkija Sarah Lund televisiosarjassa "Rikos". Sarja esitettiin ensimmäisen kerran vuonna 2008, ja päätösjaksoa seurasi yli kaksi miljoonaa tanskalaista. Sarja keräsi suosiota myös Britanniassa, Saksassa ja Hollannissa. Gråbøl esitti pääroolia myös toisella ja kolmannella tuotantokaudella sekä vieraili sarjan amerikkalaisessa uusintaversiossa "Jälkiä jättämättä" (2011), samoin kuin brittiläisessä TV-sarjassa "Todella upeeta". Viimeaikaisiin rooleihin kuuluvat naispääosat elokuvassa "I lossens time" (2013), joka perustuu Per Olov Enquistin näytelmään, sekä tosipohjaisessa koulukotidraamassa "Der kommer en dag" (2016). Brittiläisessä TV-sarjassa "Fortitude – ikiroudan kirous" (2015–) hän esittää Fortituden kuvernööriä.


title: Sofie Gråbøl

text: Gråbøl on saanut lukuisia Robert- ja Bodil-palkintoja sekä Dannebrogin ritarikunnan kunniamerkin.


title: Sofie Gråbøl

text: Gråbøl oli naimisissa Jakob Thuesenin kanssa 1994–2006, ja heillä on kaksi lasta.


title: Connor Wickham

text: Connor Wickham (s. 31. maaliskuuta 1993) on englantilainen jalkapalloilija, joka edustaa Englannin valioliigassa pelaavaa Crystal Palace FC:tä. Pelipaikaltaan Wickham on kärkihyökkääjä. Hän on pelannut useissa Englannin nuorisomaajoukkueissa.


title: Connor Wickham

text: Ipswich Townissa ammattilaisuransa aloittanut Wickham nousi joukkueessa pelaamansa kolmen kauden aikana yhdeksi Englannin lupaavimmista nuorista pelaajista. Monet suurseurat, kuten Arsenal FC, tavoittelivat häntä, mutta hän päättikin vuonna 2011 siirtyä pienempään Sunderland AFC:hen. Wickham on pelannut suuren osan Sunderland-ajastaan lainalla, mutta talvella 2014 hän palasi takaisin Valioliigan jumboseuraan. Hän teki kaksi maalia Sunderlandin pelattua 2-2-tasapelin Manchester Cityä vastaan. Hän osui myöhemmin myös Chelsea FC:tä vastaan. Hänet nimettiin huhtikuussa 2014 Valioliigan kuukauden pelaajaksi. Kaudella 2014-2015 Wickham onnistui maalinteossa 36 pelissä viisi kertaa.


title: Connor Wickham

text: Heinäkuussa 2015 Wickham siirtyi Valioliigan Crystal Palace FC:hen.


title: Connor Wickham

text: Alle 17-vuotiaiden riveissä Euroopan mestaruuden voittanut Wickham kuului vuosina 2010-2013 Englannin alle 21-vuotiaiden jalkapallomaajoukkueeseen. Hän pelasi joukkueessa 17 ottelua tehden kuusi maalia.


title: Moninin–Obuhovin samanlaisuusteoria

text: Moninin–Obuhovin samanlaisuusteoria kuvaa meteorologiassa tiettyjen rajakerrossuureiden (mm. keskituuli, lämpötila, ominaiskosteus) pystyprofiileja. Se voidaan ajatella laajennuksena logaritmisen tuuliprofiilin ennusteisiin. Siinä missä puhdas logaritminen profiili olettaa ilmakehän olevan neutraali, yrittää Moninin–Obuhovin teoria korjata lukuja sen mukaan, mikä on ilmakehän stabiilisuus. Nimitys "samanlaisuus" viittaa siihen, että teoria esittää rajakerroksen käyttäytyvän kaikkialla samaan tapaan.


title: Moninin–Obuhovin samanlaisuusteoria

text: Neutraalissa tilanteessa tuulen pystygradientti on muotoa


title: Moninin–Obuhovin samanlaisuusteoria

text: missä "z" on korkeus, formula_2 kitkanopeus ja "k" von Kármánin vakio (~ 0,4). Ei-neutraalissa tilanteessa Moninin–Obuhovin teoria esittää tätä korjattavaksi "universaalifunktiolla" formula_3, jolloin


title: Moninin–Obuhovin samanlaisuusteoria

text: Tässä formula_5 on ilmakehän stabiilisuus ja "L" Obuhov-pituus.


title: Moninin–Obuhovin samanlaisuusteoria

text: Universaalifunktiolle on olemassa vanhemmat, Joost Busingerin ja Arthur Dyerin tutkimuksiin perustuvat muodot, sekä uudemmat, John Wyngaardin (2010) päivittämät muodot.


title: Moninin–Obuhovin samanlaisuusteoria

text: Universaalifunktio on dimensioton. Businger–Dyer -muodot perustuvat Kansasissa tehtyihin mittauksiin ja ovat stabiilille tilanteelle


title: Moninin–Obuhovin samanlaisuusteoria

text: ja epästabiilille tilanteelle


title: Moninin–Obuhovin samanlaisuusteoria

text: Kun Moninin–Obuhovin muodot integroidaan puolittain korkeuden suhteen alkaen niin sanotusta rosoisuusparametrista "z", saadaan


title: Moninin–Obuhovin samanlaisuusteoria

text: missä on lyhyyden vuoksi merkitty niin sanotut "korjausfunktiot" formula_11. Näin ollen esimerkiksi stabiilissa tilanteessa liikemäärän korjausfunktio on formula_12.


title: Moninin–Obuhovin samanlaisuusteoria

text: Lämpötilan ja kosteuden vertikaaliprofiileissa kitkatuulen korvaa skaalalämpötila formula_13 tai skaalakosteus formula_14, sekä tuulen korvaa potentiaalilämpötila tai ominaiskosteus. Tällöin universaalifunktionkin lauseke on erilainen.


title: Campo Marzio

text: Campo Marzio on Rooman neljäs rione, jota ympäröivät lännessä Tiberjoki, pohjoisessa Aurelianuksen muuri, idässä Ludovisi sekä etelässä Colonna, Sant’Eustachio ja Ponte. Sen koko on noin 88 hehtaaria, väkiluku 6 100 ja väestötiheys 6 900 asukasta neliökilometrillä (2013). Kaupunginosa sijaitsee antiikinaikaisen Campus Martiuksen pohjoisosassa, Tiberjoen sekä Pincion ja Quirinaliksen kukkuloiden välissä.


title: Campo Marzio

text: Antiikin roomalaiset rakensivat Campus Martiukselle useita rakennuksia ja muistomerkkejä, joista nykyaikaan ovat säilyneet Augustuksen mausoleumi ja rauhanalttari Ara Pacis. Kaupunginosan eteläosassa, Pincion länsirinteellä sijaitsevat kuuluisat Espanjalaiset portaat, joiden huipulla on Trinità dei Montin kirkko. Pohjoisessa, Aurelianuksen muurin vieressä on Piazza del Popolon uusklassinen aukio, jonka keskelle on pystytetty Egyptin Heliopoliksesta tuotu obeliski 13. vuosisadalta ennen ajanlaskun alkua. Aukion pohjoislaidalla ovat Carlo Rainaldin suunnittelemat kaksoiskirkot Santa Maria dei Miracoli ja Santa Maria in Montesanto (1681) sekä Santa Maria del Popolon kirkkomuseo (1099–1661), jossa on näytteillä maalauksia muun muassa Rafaelilta ja Caravaggiolta.


title: Campo Marzio

text: Campo Marzion rajat suhteessa naapurikaupunginosiin ovat seuraavat:


title: Silmienvaihtajat

text: Silmienvaihtajat oli joensuulainen yhtye, joka muistetaan lähinnä Jouni Mömmön Mana Manaa edeltäneenä yhtyeenä. Yhtye on nimetty Uuno Kailaan runon mukaan ja se toimi syksystä 1985 syksyyn 1986.


title: Silmienvaihtajat

text: Yhtye ei levyttänyt olemassaolonsa aikana mitään, mutta Mömmön syksyllä 1986 aloittama yhtye Mana Mana levytti myöhemmin suurimman osan Silmienvaihtajien tuotannosta. Silmienvaihtajien demo- ja livenauhoitteista julkaistiin vuonna 2011 albumi 1985–1986. Levyltä löytyvä liveversio Mana Manankin levyttämästä laulusta "Paniikki on ekstaasin veli" julkaistiin jo vuonna 2000 Eastpop-CD-romilla ja vuonna 2005 julkaistulla Riemu -levy-yhtiön kokoelmalevyllä on "Kesäaika"-laulun demoversio. Jouni Mömmön poistuttua riveistä yhtye vaihtoi nimekseen Kosmonauts. Se julkaisi kaksi albumia.


title: Matt Jarvis

text: Matthew Thomas "Matt" Jarvis (s. 22. toukokuuta 1986) on englantilainen jalkapalloilija, joka edustaa Valioliigassa pelaavaa Norwich Citya. Pelipaikaltaan Jarvis on vasen laitahyökkääjä. Hän on pelannut yhden ottelun Englannin jalkapallomaajoukkueessa.


title: Matt Jarvis

text: Gillingham FC:ssä ammattilaisuransa aloittanut Jarvis siirtyi Wolverhampton Wanderersiin vuonna 2007. Hän pelasi seurassa kuusi kautta ja oli yksi joukkueensa tärkeimpiä pelaajia. Hän voitti seuran riveissä Englannin Mestaruussarjan vuonna 2009. Hänet valittiin fanien kauden pelaajaksi kaudella 2010-11. Wolwesin pudottua uudestaan Mestaruussarjaan 2012, siirtyi Jarvis Valioliigaan nousseeseen West Ham Unitediin. Kausilla 2012-2013 ja 2013-2014 Jarvis teki kummallakin 32 ottelussa kaksi maalia. Seuraavalla kaudella eli kaudella 2014-2015 hän pelasi vain 11 ottelua.


title: Matt Jarvis

text: Jarvis siirtyi syyskuussa 2015 kauden kestävällä lainasopimuksella Norwich Cityyn. Norwich ilmoitti jouluaattona 2015 Jarvisin siirron muuttuvan pysyväksi siirtoikkunan auetessa tammikuussa 2016.


title: Matt Jarvis

text: Jarvis pelasi ensimmäisen ja tähän mennessä ainoan maaottelunsa Englannin jalkapallomaajoukkueen paidassa maaliskuussa 2011, kun Englanti kohtasi harjoitusottelussa Ghanan. Hän tuli kentälle 70. minuutilla Jack Wilsheren tilalle ja oli näin ensimmäinen Wolverhamptonin pelaaja maajoukkueessa sitten vuoden 1990 ja Steve Bullin.


title: Davalos

text: Davalos on muun muassa seuraavien sukunimi:


title: Alexander Kačaniklić

text: Alexander "Alex" Kačaniklić (s. 13. elokuuta 1991) on ruotsalainen jalkapalloilija, joka edustaa ranskalaisseura Nantesia. Hän on pelipaikaltaan vasen laitalinkki. Kačaniklić kuuluu Ruotsin jalkapallomaajoukkueeseen.


title: Alexander Kačaniklić

text: Liverpool FC:ssä nuorena pelannut Kačaniklić siirtyi Fulhamiin yhdessä Lauri Dalla Vallen kanssa, kun Fulhamin Paul Konchesky siirtyi Liverpooliin. Fulham-debyyttinsä Kačaniklić teki maaliskuussa 2012. Tuota debyyttiä aikaisemmin hän oli käynyt lainalla Watford FC:ssä. Maaliskuussa 2013 Kačaniklić lainattiin Burnley FC:hen, jossa hän pysyi reilun kuukauden. Kaudella 2013-14 Kačaniklić oli yksi Fulhamin luottopelaajista. Syyskuussa 2014 Kačaniklić siirtyi Englannin mestaruussarjaan pudonneesta Fulhamista syyskauden 2014 mittaiselle lainalle Tanskan Superliigan FC Kööpenhaminaan, jossa hän debytoi Eurooppa-liigassa. Joulukuussa 2014 Kačaniklić palasi takaisin Fulhamiin.


title: Alexander Kačaniklić

text: Kesällä 2016 Kačaniklić siirtyi pelaamaan Ranskaan Nantesin joukkueeseen.


title: Alexander Kačaniklić

text: Kačaniklić pelasi ensimmäisen ottelunsa Ruotsin jalkapallomaajoukkueessa elokuussa 2012. Hän oli joukkueessa mukana vuoden 2014 MM-kisojen karsinnoissa. Itse kisoihin Ruotsi ei selviytynyt.


title: Richard Davalos

text: Richard Davalos (5. marraskuuta 1930 New York, New York – 8. maaliskuuta 2016 Burbank, Kalifornia) oli yhdysvaltalainen näyttelijä. Hän oli suomalaista ja espanjalaista sukuperää.


title: Richard Davalos

text: Davalos aloitti uransa televisiossa 1950-luvun alussa. Hän näytteli muun muassa elokuvissa "Eedenistä itään" (1955), "Lannistumaton Luke" (1967), "Kellyn sankarit" (1970) ja "Something Wicked This Way Comes" (1983). Televisiossa hän näytteli muun muassa televisiosarjoissa "The Americans" ja "Perry Mason yllättää".


title: Richard Davalos

text: Vuonna 1955 Davalosille myönnettiin Theatre World Award -palkinto suorituksistaan Arthur Millerin Broadway-näytelmissä "Näköala sillalta" ja "A Memory of Two Mondays" (1955).


title: Richard Davalos

text: Sanotaan, että Davalos oli naimisissa kahdesti. Tanssija Ellen van der Hoevenin kanssa hänellä on kaksi tytärtä: näyttelijä-muusikko Dominique Davalos ja näyttelijä Elyssa Davalos. Myös hänen tyttärentyttärensä Alexa Davalos on näyttelijä.


title: Richard Davalos

text: Davalosin kuva on englantilaisen The Smiths -rockyhtyeen albumin "Strangeways, Here We Come" (1987) kansikuvassa sekä kokoelmalevyjen "Best... I" ja "...Best II" (1992) Yhdysvaltain painosten kansikuvissa."


title: Diane Neal

text: Diane Neal (s. 17. marraskuuta 1975 Alexandria, Virginia) on yhdysvaltalainen näyttelijä. Hänet tunnetaan muiden muassa televisiosarjoista "" ja "NCIS Rikostutkijat". Ensin mainitussa hän esiintyi ensimmäisen kerran vierailevana tähtenä kolmannen tuotantokauden 10. jaksossa. Viidennen tuotantokauden 5. jaksosta lähtien hänellä oli vakituinen rooli apulaissyyttäjä Casey Novakina. Viimeisen kerran hänet nähtiin 13. tuotantokauden 18. jaksossa.


title: Diane Neal

text: Näiden lisäksi hän on esiintynyt lähinnä vierailevana tähtenä useissa muissakin televisiosarjoissa sekä joissakin vähemmän tunnetuissa elokuvissa, kuten "Second Born", "Dirty Movie" ja "Santorini Blue".


title: Diane Neal

text: Diane Neal syntyi Virginian Alexandriassa, josta muutti perheensä mukana Littletoniin, Coloradoon isänsä saatua paikan liittovaltion syyttäjänä Denverissä. Hän on perheen kolmesta tyttärestä nuorin. Vuosina 1994–1999 Neal yritti luoda itselleen uraa mallina ja opiskeli mallin työt lopetettuaan arkeologiaa Israelissa ja Egyptissä. Nealin äiti on ammatiltaan matematiikan professori Denverin yliopistossa.


title: Diane Neal

text: Neal avioitui heinäkuussa 2005 insinöörin ja entisen mallin Marcus Fitzgeraldin kanssa. Pari oli ollut tätä ennen kihloissa seitsemän vuotta. Liitto päättyi eroon vuonna 2014.


title: Constantiolus

text: Constantiolus (; eli 500-luvulla) oli itäroomalainen sotapäällikkö. 700- ja 800-luvuilla elänyt bysanttilainen kronikoitsija Theofanes kutsui häntä virheellisesti Constantinukseksi. Hänen isänsä oli Florentius, joka oli ehkä konsulina vuonna 515.


title: Constantiolus

text: Vuonna 528 Constantiolus nimitettiin Moesian duxiksi ("dux Moesiae Secundae") ja magister militumiksi edellisen duxin kuoltua taistelussa. Samana vuonna hän johti yhdessä Ascumin ja Godilasin kanssa armeijaa, joka kukisti Scythiaan ja Moesiaan hyökänneet bulgaarit. Voiton jälkeen toinen bulgaariarmeija kuitenkin kukisti roomalaiset, ja Ascum ja Constantiolus jäivät vangiksi. Bulgaarit vapauttivat Constantioluksen lunnaita vastaan, jotka keisari Justinianus maksoi. Aikalaiskronikoitsija Johannes Malalaksen mukaan summa oli 10 000 solidusta, mutta Theofanes puhuu 1 000 soliduksesta.


title: Constantiolus

text: Callinicumin taistelun tappion jälkeen keväällä 531 keisari Justinianus lähetti Constantioluksen valtakunnan itäosiin tutkimaan sotapäällikkö Belisariuksen toimintaa. Syytteet Belisariusta vastaan hylättiin, mutta tämä joutui luopumaan virastaan.


title: Constantiolus

text: Nika-kapinan aikana tammikuussa 532 Justinianus lähetti Constantioluksen rauhoittelemaan kapinoivia väkijoukkoja, ja myöhemmin hän vartioi keisarillista palatsia. Kapinan viimeisenä päivänä Constantiolus osallistui yhdessä Munduksen ja Belisariuksen kanssa hyökkäykseen kapinallisia vastaan hippodromilla.


title: Pigna

text: Pigna on Rooman yhdeksäs rione, jota ympäröivät lännessä Sant’Eustachio, pohjoisessa Colonna, idässä Trevi sekä etelässä Campitelli ja Sant’Angelo. Sen koko on noin 21 hehtaaria, väkiluku 13 400 ja väestötiheys peräti 65 000 asukasta neliökilometrillä (2013) – se onkin väestötiheydeltään ylivoimaisesti suurin rione.


title: Pigna

text: Pienestä koosta huolimatta Pignan alueella on runsaasti kuuluisia rakennuksia ja muistomerkkejä. Rooman valtakunnan aikana alueella sijaitsi suuri Isiksen temppeli, josta on säilynyt vain muutama särkynyt patsas ja pieni obeliski. Kaupunginosan luoteiskulmassa, Sant’Eustachion ja Colonnan rajalla, sijaitsee Rooman tunnetuimpiin nähtävyyksiin lukeutuva Pantheonin kirkko, joka antiikin aikana oli kaikkien jumalten temppeli. Muita merkittäviä kirkkoja ovat Minervan temppelin raunioille rakennettu Santa Maria sopra Minerva, Andrea Pozzon kattomaalauksesta kuuluisa Sant’Ignazio di Loyola in Campo Marzio sekä jesuiittojen pääkirkko, barokkityylinen Gesù. Pignan kaakkoiskulmassa on valtava, vuonna 1465 valmistunut Palazzo Venezia, joka toimii nykyisin taidemuseona. Alueen lounaiskulmassa, Largo di Torre Argentinan aukiolla, on neljän antiikinaikaisen temppelin rauniot. Temppelialueelle on yleisöltä pääsy kielletty, minkä ansiosta siitä on tullut turvapaikka kulkukissoille.


title: Pigna

text: Pignan rajat suhteessa naapurikaupunginosiin ovat seuraavat:


title: Myytinmurtajat (12. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.


title: Myytinmurtajat (12. tuotantokausi)

text: Kauden 12 jaksot 210–222 esitettiin Yhdysvalloissa vuonna 2014.


title: Myytinmurtajat (12. tuotantokausi)

text:
Suomessa jakso on esitetty kauden 11 yhteydessä.
Myyttejä joita mahdollisesti voi kokeilla kotonakin:
On mahdotonta:


title: Elyssa Davalos

text: Elyssa Davalos (s. 30. toukokuuta 1959) on yhdysvaltalainen näyttelijä, joka on esiintynyt esimerkiksi televisiosarjoissa "Ihmemies MacGyver", "Charlien enkelit", "Terve taas, Kotter", "Matlock" ja "Ritari Ässä". Hänen elokuvaesiintymisiinsä lukeutuu muun muassa "Riemukupla Meksikossa".


title: Elyssa Davalos

text: Elyssa Davalosin isä on näyttelijä Richard Davalos. Myös hänen tyttärensä Alexa Davalos on näyttelijä.


title: Ascan

text: Ascan (; k. 531) oli hunnikomentaja, joka palveli Itä-Rooman armeijassa 500-luvulla. Daran taistelussa kesällä 530 Ascan johti 600 miehen ratsuväkiosastoa yhdessä Simmasin kanssa. Huhtikuussa 531 Ascan osallistui Callinicumin taisteluun, jossa hän kuoli.


title: 1+1 media

text: 1+1 media () on Ukrainassa toimiva kaupallinen media-alan holdingyhtiö. Se on seitsemällä tv-kanavallaan maansa suurimpia tv-yhtiöitä, sisältää useita uutistuotantoon liittyviä palveluja (esimerkiksi yhtä maan tietotoimistoista) ja tuottaa omia sekä sovittaa Ukrainaan kansainvälisiä televisioformaatteja. Yhtiön kotipaikka on Kiova.


title: 1+1 media

text: Yhtiön toimitusjohtaja on Oleksandr Tkatšenko. Holdingyhtiön omistuspohja ei sen sijaan selviä yhtiön kotisivustolta. Eräs ulkopuolinen lähde kertoo omistajaksi toisen holdingyhtiön (Cyprus Holding Limited). Toinen, seikkaperäisempi lähde raportoi taustalla olevan Ukrainan rikkaimpiin kuuluvan oligarkki Ihor Kolomoiskyin. Miljardööri Kolomoiskyi on sekä Ukrainan että Israelin kansalainen, jolla on Ukrainan yhteiskunnassa monia samanaikaisia rooleja. Maan suurimman liikepankin (PrivatBank) toisena pääomistajana hän voi olla ohjaamassa monien yhteiskunnallisesti tärkeän yrityksen toimintaa. Ukrainan väliaikaishallitus nimitti hänet maaliskuussa 2014 Dnipropetrovskin alueen kuvernööriksi.


title: 1+1 media

text: Yhtiön päätoimintaa ovat televisiolähetykset. Yhtiön seitsemästä kanavista tunnetuin on Ukrainan suosituimpiin lukeutuva 1+1. 1+1 median televisiokanavia ovat:


title: 1+1 media

text: Yhtiö ylläpitää useita suosittuja uutistuotantoon keskittyviä palveluita. Näitä ovat esimerkiksi uutissivustot TSN.ua, UNIAN (eräs maan tietotoimistosta) ja Glavred.info. Lisäksi 1+1 median tuottaa kansalliseen ja kansainväliseen viihdealan uutisiin keskittyviä verkkosivustoja (Telekritijka ja Dusia).


title: 1+1 media

text: Mediayhtiön sisällöntuotanto ylläpitää ja kehittää yhtiön omia ohjelmaformaatteja. Lisäksi se sovittaa erilaisia kansainvälisiä tv-formaatteja yhtiön omille televisiokanaville sopivaan muotoon. Esimerkiksi 1+1 -kanavalla lähetetään Suomestakin tuttuja tv-formatteja paikallisiin olohin sovitettuna, kuten Voice of Finlandia vastaavaa Holos Krainia ja Hell's Kitchenia.


title: Jake Muzzin

text: Jake Muzzin (s. 21. helmikuuta 1989 Woodstock, Ontario, Kanada) on kanadalainen jääkiekkoilija, joka pelaa NHL-joukkue Toronto Maple Leafsissa. Hän on Stanley Cup -voittaja 2014 ja maailmanmestari 2015.


title: Jake Muzzin

text: Muzzinin varasi NHL:ään numerolla 141 Pittsburgh Penguins. Muzzin ei kuitenkaan Pittsburghissa pelannut, vaan teki vapaana agenttina sopimuksen Los Angeles Kingsin kanssa tammikuussa 2010.


title: Jake Muzzin

text: Kingsin harjoitusleirin ja harjoituspelejen jälkeen Muzzin sai kauden alussa paikan Kingsin NHL-kokoonpanossa. Marraskuussa hänet kuitenkin lähetettiin farmiseura Manchester Monarchsiin. Vain viikkoa myöhemmin hänet kutsuttiin takaisin Kingsiin Alec Martinezin loukkaannuttua. Vuonna 2012 Muzzin kutsuttiin AHL:stä Kingsiin pudotuspelejen aikana. Hän ei kuitenkaan päässyt pelaamaan yhtäkään ottelua, kun Kings voitti Stanley Cupin. Vaikka hänen nimeään ei kaiverrettu pokaaliin, hän oli kuitenkin mukana Kingsin joukkuekuvassa.


title: Jake Muzzin

text: Muzzin teki ensimmäisen NHL-maalinsa 26. tammikuúta 2013 Phoenix Coyotesia vastaan. Hän sai vakiinnutettua paikkansa Kingsin kokoonpanossa ja teki 45 runkosarjan ottelussa seitsemän maalia ja sai yhdeksän syöttöpistettä. 17 pudotuspeliottelussa hänelle kertyi kolme syöttöpistettä. Hänet nimettiin NHL:n kuukauden tulokkaaksi maaliskuussa 2013.


title: Jake Muzzin

text: 12. heinäkuuta 2013 Muzzin teki Kingsin kanssa kaksivuotisen jatkosopimuksen.


title: Jake Muzzin

text: Kauden 2013–2014 alussa Muzzin pelasi Kingsin kolmannessa pakkiparissa, mutta eteni nopeasti ja oli pian Drew Doughtyn kanssa ensimmäisessä puolustajaparissa ansaiten lisää peliaikaa. Kauden aikana Muzzin pelasi keskimäärin 19:01 minuuttia per ottelu. Hän teki viisi maalia ja sai 19 syöttöä 76 runkosarjapelissä. Pudotuspeleissä 26 ottelussa hänen peliaikansa kasvoi 23.23 minuuttiin per ottelu. Stanley Cup -finaaleiden viidennessä ottelussa hän pelasi peräti 37.18 minuuttia. Los Angeles voitti Stanley Cupin mestaruuden ja Muzzinista tuli ensimmäinen Woodstockista kotoisin oleva urheilija, joka on onnistunut voittamaan suuren ammattilaistason palkinnon.


title: Jake Muzzin

text: Muzzin kaupattiin tammikuussa 2019 Toronto Maple Leafsiin, toiseen suuntaan siirtyessä 1. kierroksen varausvuoro seuraavaan varaustilaisuuteen ja lupaukset Sean Durzi ja Carl Gundström.


title: Jake Muzzin

text: Muzzin kuului Kanadan joukkueeseen, joka voitti maailmanmestaruuden Tšekissä 2015. Hän antoi turnauksessa kahdeksan maalisyöttöä ja voitti kisojen plus/miinus-tilaston tuloksella +14.


title: Sunicas

text: Sunicas (; eli 500-luvulla) oli hunnikomentaja, joka palveli Itä-Rooman armeijassa 500-luvulla. Aikalaishistorioitsija Zakharias Mytileneläisen mukaan hän oli paennut Itä-Roomaan ja saanut kasteen.


title: Sunicas

text: Vuonna 527 Sunicas palveli upseerina Darassa, Mesopotamiassa yhdessä toisen hunnin Simmasin kanssa. He onnistuivat puolustamaan kaupunkia persialaisten hyökkäyksiä vastaan. Aikalaislähteiden mukaan Sunicas toimi duxina vuonna 530, mutta virka saattoi olla vain nimellinen. Kesällä 530 Sunicas osallistui sotapäällikkö Belisariuksen alaisuudessa Daran taisteluun, jossa hän komensi 600 miehen vahvuista ratsuväkiyksikköä yhdessä Aiganin kanssa. Taistelun aikana Sunicas tappoi persialaiskomentaja Baresmanesin.


title: Sunicas

text: Vuonna 531 persialaiset hyökkäsivät roomalaisten Syyrian ja Eufratensiksen provinsseihin, ja Sunicas oli jälleen Belisariuksen armeijan mukana, kun roomalaiset marssivat persialaisia vastaan. Vaikka Belisarius oli käskenyt joukkojaan välttämään taistelua, oli Sunicas hyökännyt ruoankeruussa olleen persialaisjoukon kimppuun. Belisarius suuttui tästä, mutta magister officiorum Hermogenes sai miehet sopimaan riitansa. Sunicas ja Simmas osallistuivat huhtikuussa 531 Callinicumin taisteluun, jossa roomalaiset kärsivät tappion. Aikalaiskronikoitsija Johannes Malalaksen mukaan he onnistuivat suojaamaan armeijan perääntymistä yhdessä Petruksen johtaman jalkaväen kanssa, kunnes persialaiset lopulta vetäytyivät. Sunicasin vaiheista taistelun jälkeen ei tiedetä mitään.


title: Oréstis Karnézis

text: Oréstis Karnézis (, s. 11. heinäkuuta 1985) on kreikkalainen jalkapallomaalivahti, joka edustaa Serie A:n Udinese Calciota. Oikeajalkainen Karnezis kuuluu Kreikan jalkapallomaajoukkueeseen.


title: Oréstis Karnézis

text: OFI Kreetassa ammattilaisuransa aloittanut, mutta ilman pelejä jäänyt Karnézis siirtyi vuonna 2007 Panathinaikos FC:n riveihin. Hän pelasi kuusi vuotta Ateenassa, ennen kuin hän siirtyi kesällä 2013 Udinese Calcioon ja sieltä suoraan lainalle Granada CF:ään. Huhtikuussa 2014 Granada onnistui voittamaan FC Barcelonan 1-0, pitkälti loistavasti pelanneen Karnéziksen ansiosta. Kaudeksi 2014-2015 Karnézis palasi takaisin Udineseen ja on noussut seuran ykkösmaalivahdiksi pelaten yhtä vaille kaikki ottelut kauden aikana.


title: Oréstis Karnézis

text: Alle 21-vuotiaiden maajoukkueessa 2000-luvun puolessa välissä pelannut Karnézis teki debyyttinsä Kreikan jalkapallomaajoukkueessa helmikuussa 2012. MM-kisojen 2014 karsinnoissa Karnézis nousi maan ykkösvahdiksi, kun joukkue selvitti tiensä kesällä 2014 käytäviin MM-kisoihin. MM-kisoissa Karnézis pelasi jokaisessa Kreikan neljästä ottelusta, kun joukkue selviytyi sensaatiomaisesti 16 parhaan joukkoon.


title: Simmas

text: Simmas (; eli 500-luvulla) oli hunnikomentaja, joka palveli Itä-Rooman armeijassa 500-luvulla.


title: Simmas

text: Vuonna 527 Simmasin ja Sunicasin joukot puolustivat Daraa Mesopotamiassa persialaisten hyökkäyksiltä. Aikalaislähteiden mukaan Simmas toimi duxina noin vuonna 531, mutta virka saattoi olla vain nimellinen. Kesällä 530 Simmas osallistui sotapäällikkö Belisariuksen alaisuudessa Daran taisteluun, jossa hän komensi 600 miehen vahvuista ratsuväkiyksikköä yhdessä Ascanin kanssa. Huhtikuussa 531 Simmas taisteli Callinicumin taistelussa, joka päättyi roomalaisten tappioon. Simmasin vaiheista tämän jälkeen ei tiedetä mitään.


title: Marcos Angeleri

text: Marcos Alberto Angeleri (s. 7. huhtikuuta 1983 La Plata, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskuspuolustaja.


title: Marcos Angeleri

text: 24. heinäkuuta 2013 Angeleri siirtyi kolmivuotisella sopimuksella espanjalaisseura Málagaan. Hänestä maksettiin 230 000 euron siirtokorvaus.


title: Trevor Lewis

text: Trevor Lewis (s. 8. tammikuuta 1987 Salt Lake City, Utah, Yhdysvallat) on yhdysvaltalainen jääkiekkoilija, joka pelaa NHL-joukkue Los Angeles Kingsissä. Hän on Kingsin ensimmäisen kierroksen varaus . Lewis on voittanut Kingsin paidassa kaksi Stanley Cupia vuosina 2012 ja 2014.


title: Trevor Lewis

text: Los Angeles Kings varasi Lewisin NHL:ään numerolla 17 . 16. heinäkuuta 2006 Kings teki Lewisin kanssa kolmivuotisen tulokassopimuksen. Hän pelasi suurimman osan kaudesta OHL-joukkue Owen Sound Attackissa ennen siirtymistään Kingsin farmiseura Manchester Monarchsiin, jossa pelasi kauden loppuun asti esiintyen kahdeksassa ottelussa.


title: Trevor Lewis

text: Lewis teki Kingsin kanssa 15. heinäkuuta 2011 kaksivuotisen sopimuksen, josta sai 1,45 miljoonaa dollaria kaudesta.


title: Trevor Lewis

text: Kaudella 2011–2012 Lewis oli mukana voittamassa Stanley Cupia Kingsin kanssa. Kyseinen mestaruus oli joukkueen seurahistorian ensimmäinen. Lewis onnistui kahdesti maalinteossa kuudennessa ottelussa.


title: Raivaaja (Aarre Aaltonen)

text: Raivaaja on kuvanveistäjä Aarre Aaltosen suunnittelema patsas, joka paljastettiin vuonna 1966 Aaltosen synnyinkuntaan Pöytyälle. Pöytyän kunnan ja seurakunnan pystyttämä patsas juhlisti seurakunnan 600-vuotista historiaa ja on omistettu ”kotiseudun raivaajille”.


title: Raivaaja (Aarre Aaltonen)

text: Patsaassa on pronssinen korkokuva, joka on kiinnitetty kivipaateen. Aiheeltaan patsas on tyypillinen raivaajapatsas – ankarailmeinen ja uurekasvoinen lihaksikas mies ja suon ojitukseen tarkoitettu kuokka. Patsaan ilmaisua on pidetty Aaltosen teokseksi varsin voimakkaana, koska hänen työnsä ovat yleensä olleet hienopiirteisempiä. Teos korostaa ankaraa työtä ja raivaajahenkeä, kotiseutuylpeyttä ja sukupolvien jatkumoa.


title: Raivaaja (Aarre Aaltonen)

text: Raivaaja-patsas sijaitsee Pöytyän kirkonkylässä pienellä aukiolla, jota rajaavat Vanha Tampereentie (Turuntie), Kyröntie, kirkkomaa ja seurakuntatalo.


title: Siru Airistola

text: Siru Airistola (s. 24. syyskuuta 1987 Vaasa) on suomalainen laulaja, joka voitti The Voice of Finland -laulukilpailun kolmannen tuotantokauden vuonna 2014. Hän lauloi finaalissa voittajakappaleena hänelle tehdyn ”Sä et kulu pois” -kappaleen. Voiton myötä hän sai levytyssopimuksen Universal Musicin kanssa.


title: Siru Airistola

text: Keväällä 2014 Airistola näytteli "Ihmemaa Oz" -musikaalissa Vaasan kaupunginteatterissa. Hän valmistui 2016 teatterimuusikoksi Tampereen Ammattikorkeakoulusta.


title: Siru Airistola

text: Hänen ensimmäisen albuminsa säveltäminen alkoi keväällä 2014. Sirun toinen single, ”Kaksi naista”, hänen esikoisalbumiltaan "Solmut" julkaistiin 7. marraskuuta 2014.


title: Siru Airistola

text: Airistola osallistui Uuden Musiikin Kilpailuun 2015 kappaleella ”Mustelmat”, mutta karsiutui kilpailun karsinnoissa.


title: Siru Airistola

text: Airistola tekee itsensä lisäksi kappaleita myös muille artisteille. Joulukuussa 2016 Airistola julkaisi omakustanteisesti uuden ”Läpikulkumatkalla” -singlen, joka on osa vuonna 2017 järjestettävää "Koko Suomi tanssii" -kampanjaa. Helmikuussa 2018 hän julkaisi uuden singlen nimeltään ”The Light”. Tällä hetkellä Siru työstää EP:tä, jota odotetaan julkaistavaksi alkuvuodesta 2019.


title: Ristiinnaulitseminen Filippiineillä

text: Ristiinnaulitseminen Filippiineillä on joidenkin Filippiinien roomalaiskatolisten ylläpitämä perinne, jossa uskovaiset eläytyvät Kristuksen kärsimyksiin ristillä antamalla ristiinnaulita itsensä pitkänäperjantaina. San Fernandon lähellä vietettävässä perinteessä katolinen hurskaus yhdistyy kansanuskomuksiin. Ristiinnaulitsemisen lisäksi jotkut kristityt ruoskivat, viiltelevät lasinpaloilla ja hakkaavat toisiaan bambukepeillä Jeesuksen kärsimyksen muistoksi.


title: Ristiinnaulitseminen Filippiineillä

text: Naulaamisen tekevät roomalaisiksi sotilaiksi pukeutuneet miehet. Toimenpiteessä käytetään oikeita nauloja. Ristiinnaulitut nostetaan riippumaan naulatuista käsistään ja joskus myös jaloistaan muutamiksi minuuteiksi. Monissa kylissä osallistuminen on rajattu vain paikallisille asukkaille sen jälkeen kun jotkut ulkomaalaiset osallistuivat tapahtumaan vääristä syistä.


title: Ristiinnaulitseminen Filippiineillä

text: Roomalaiskatolinen kirkko ja terveysviranomaiset ovat puhuneet perinnettä vastaan, mutta joka vuosi toistuvaan tapahtumaan tulee aina paljon osallistujia ja katsojia. Osallistujat uskovat, että tapa auttaa heitä sovittamaan syntejään, saamaan ihmeparantumisen vaikeaan sairauteen tai kiittämään jo saaduista armolahjoista. Kirkko ei hyväksy perinnettä, muttei myöskään pyri estämään sitä. Rituaalissa ristiinnaulittavalta menee runsaasti verta ja paikalle järjestetään usein sairaanhoitajia sekä ambulansseja.


title: Otso Kukkonen

text: Otso Heikki Kukkonen (s. 12. heinäkuuta 1928 Kajaani) on suomalainen toimittaja, koulutukseltaan valtiotieteiden kandidaatti vuodelta 1953. Hän oli Kainuun Sanomien päätoimittaja vuodesta 1955, ja hän sai professorin arvonimen 1981.


title: Otso Kukkonen

text: Hänen isänsä oli kirjailija Jussi Kukkonen.


title: Vähin III hallitus

text: Vähin III hallitus oli Viron tasavallan hallitus, joka toimi 498 päivää 6. marraskuuta 1995–17. maaliskuuta 1997. Hallitus muodostui "Kokoomuspuolueen ja Maalaisväestön liitto" -vaaliliitosta ja joulukuuhun 1996 saakka myös Reformipuolueesta.


title: Kova laki: Los Angeles

text: Kova laki: Los Angeles () on kaikkiaan neljäs alkuperäisen "Kova laki" -televisiosarjan pohjalta tuotettu spin-off. Sarjan tapahtumat sijoittuvat Yhdysvaltain länsirannikolle, Los Angelesin kaupunkiin. Muiden "Kova laki" -sarjojen tapaan tuotannosta vastasi Dick Wolf.


title: Kova laki: Los Angeles

text: Sarjaa tehtiin vain yksi tuotantokausi, kaikkiaan 22 jaksoa. Jaksot esitettiin Yhdysvalloissa kerran viikossa 28. maaliskuuta – 11. heinäkuuta 2011.


title: Vengeance Falls

text: Vengeance Falls on yhdysvaltalaisen metalcoreyhtyeen Triviumin kuudes studioalbumi, joka julkaistiin 15. lokakuuta 2013. Levyltä julkaistiin kaksi singleä: ”Strife” ja ”No Way To Heal”.


title: Vengeance Falls

text: Albumi nousi Suomen virallisen listan sijalle 11.


title: Ghassanidit

text: Ghassanidit olivat arabikansa Levantissa ennen Islamin nousua. He toimivat 500-luvulla Itä-Rooman liittolaisina ("foederati") suojellen Syyrian provinssin rajoja. He taistelivat usein itäroomalaisten puolella Persian sassanideja ja näiden vasalleja lakhmidien arabeja vastaan. Ghassanidien kuuluisin hallitsija oli al-Harith (Arethas itäroomalaisissa lähteissä), joka hallitsi noin vuosina 528–569.


title: Ghassanidit

text: Ghassanidit olivat monofysiittejä, minkä takia Itä-Rooman keisarit yrittivät usein rajoittaa heidän valtaansa. Jarmukin taistelun jälkeen vuonna 636 Itä-Roomalle uskolliset ghassanidit asettuivat Vähään-Aasiaan.


title: Outsider (albumi)

text: Outsider on brittiläisen Uriah Heep -yhtyeen kesäkuussa 2014 julkaistu 24. studioalbumi. Sen julkaisi Frontiers Records CD:nä ja vinyylinä. Vinyyliversion kappalejärjestys eroaa hieman CD-version vastaavasta.


title: Outsider (albumi)

text: Albumi on yhtyeen ensimmäinen, jolla soittaa basisti Dave Rimmer.A-puoli


title: Outsider (albumi)

text: B-puoli


title: GDF Media Limited

text: GDF Media Limited eli GDF Media Ltd. on yksityinen, Kyprokselle rekisteröity media-alan holdingyhtiö, joka hallitsee osaa Ukrainan suosituimmista televisiokanavista. Yhtiö on osa ukrainalaisen oligarkki Dmytro Firtašin Group DF Limited -yhtymää.


title: GDF Media Limited

text: Oligarkki Firtaš on kuulunut Ukrainan rikkaimpiin ihmisiin. Hänet tunnettiin Ukrainan parlamentin helmikuussa 2014 syrjäyttämän Viktor Janukovitšin tukijana. Firtaš oli Yhdysvaltain antaman etsintäkuulutuksen perusteella pidätettynä Itävallassa maaliskuussa 2014, mutta vapautui takuita vastaan odottamaan oikeudenkäyntiä.


title: GDF Media Limited

text: GDF Media Limited hallitsee helmikuussa 2013 yhteensä 2,5 miljardin Yhdysvaltain dollarin kaupalla hankkimaansa, Kiovassa kotipaikkaansa pitävää Inter Media Group Limited -mediayhtiötä. Yhtiön tv-kanavista tunnetuin on Inter TV, joka on katsojamääriltään Ukrainan suosituin tv-kanava.


title: GDF Media Limited

text: GDF Media Limited -yhtiön kanavia ovat (osa Inter Media Group Limited -yhtiön välityksellä):


title: Hall of fame

text: Hall of Fame voi viitata ainakin seuraaviin asioihin:"Hall of Fame" tarkoittaa kunniagalleriaa. Tunnettuja Hall of Fame -nimisiä kunniagallerioita ovat:


title: Miesten juttuja

text: Miesten juttuja on yhdysvaltalainen komediasarja, jonka on luonut Breckin Meyer. Sarja on lajiltaan tilannekomedia. Yhdysvalloissa "Miesten juttuja" alkoi TBS-kanavalla 24. toukokuuta 2012. Sarjan pääosaa esittää Danny Masterson (muun muassa tuttu "70’s Show" -televisiosarjasta).


title: Miesten juttuja

text: Suomessa TV5-kanava esittää sarjaa. Sarjan ensiesitys Suomessa oli 24. elokuuta 2013.


title: Miesten juttuja

text: "Miesten juttuja" sijoittuu lehden toimitukseen. Sarja kertoo neljästä kaveruksesta ja heidän ihmissuhde- ja työ-elämästään, tilanteessa jossa pääosanesittäjän Milon (Danny Masterson) suhde tyttöystäväänsä on päättynyt.


title: American Fur Company

text: American Fur Company perustettiin vuonna 1808. Se oli eräs ensimmäisistä kartelleista Yhdysvaltain yritystoiminnassa ja samalla eräs kilpailukykyisimmistä uusista yrityksistä, joka uskalsi haastaa brittiläiset Hudson's Bay Companyn ja North West Companyn. American Fur Companyn perustaja oli Ohiossa uransa aloittanut saksalaissyntyinen "turkiskuningas" John Jacob Astor.


title: American Fur Company

text: American Fur Company pystyi hyödyntämään Yhdysvaltain brittivastaista asennetta ja saamaan haltuunsa monia englantilaisille turkiskauppiaille kuuluneita kauppareittejä. Astor lähetti sekä maitse että meritse retkikunnan nykyiseen Oregoniin, jonne hän suunnitteli suurta kauppa-asemaa. Meriretkikunta ei milloinkaan saapunut perille, mutta maitse matkanneet perustivat Astorian kaupungin Columbiajoen suulle ja aloittivat tuottoisan turkiskaupan intiaanien kanssa. Samalla paikasta tuli ensimmäinen Yhdysvaltain asutuskeskittymä Tyynenmeren rannalla.


title: American Fur Company

text: American Fur Company laajeni nopeasti, ja alkoi vuodesta 1830 lähtien vallata markkinoita Kalliovuorten turkiskauppaan erikoistuneelta Rocky Mountain Fur Companyltä. Turkisyhtiöiden välinen kilpailu johti vuonna 1834 siihen, että Rocky Mountain Fur Company lopetti toimintansa. Samaan ajankohtaan ajoittunut majavakantojen väheneminen pienensi myös American Fur Company markkinoita ja majanannahasta tehdyt lakit menettivät suosikkiasemansa ulkopuolisilta markkinoilta levinneille silinterihatuille. American Fur Company jatkoi toimintaansa vuoteen 1847, jolloin se lopetettiin turkisten huonon kysynnän myötä.


title: Hämeenjärvi (Haukipudas)

text: Hämeenjärvi on järvi Kalimeenojan valuma-alueella Kalimenkylän kaupunginosassa Oulussa. Järvi sijaitsee Kiimingin Alakylästä kolmisen kilometriä lounaaseen, lähellä Alakylän ravirataa. Järven pituus luode-kaakkosuunnassa on noin 1,8 kilometriä ja leveys puolisen kilometriä. Järven rannat ovat pääosin kangasmaata ja pohja hiekkaa. Kaakon puolella on sen sijaan suota ja kolme lampea, Kummunlampi, Hamppulampi ja Takalampi. Järven ympäri ja rannoille, joilla on runsaasti kesäasuntoja, on tieyhteys pohjoispuolelta Alakyläntieltä, aivan kaakkoisnurkkaa lukuun ottamatta.


title: Hämeenjärvi (Haukipudas)

text: Hämeenjärven omistaa Kellon jakokunta, jonka vuokralaisena Hämeenjärven Kalastusseura ry on hoitanut järven kalakantaa istutuksin ja veden tilaa mm. tarvittaessa kalkituksin. Kalastusseuran jäseniä ovat lähes kaikki Hämeenjärven mökinomistajat ja ranta-asukkaat. Kalastus Hämeenjärvessä on luvanvaraista. Kalakanta muodustuu pääasiassa istetusta siiasta ja ahvenista, minkä lisäksi järvessä on jonkin verran myös haukia. Järvi on suurimmaksi osaksi hiekkapohjainen, vesi kirkasta ja keskisyvyys alle kaksi metriä. Järvi sijaitsee ympäröivän maaston yläpuolella, ja sen veden pintaan vaikuttavat vain pohjaveden pinnan korkeus ja sademäärät.


title: Nurmijärvi (Kiiminki)

text: Nurmijärvi on järvi Oulun Alakylässä, entisen Kiimingin kunnan alueella. Järven pituus luode-kaakkoisuunnassa on noin 1,9 kilometriä ja leveimmillään järvi on noin kilometrin levyinen. Järvi kuuluu Kiiminkijoen vesistöalueeseen, sen laskujoki Nurmioja virtaa luoteeseen. Järvelle on tieyhteys Alakyläntieltä sekä pohjois- että eteläpuolelle. Järvessä on yksi nimetty saari, Kuusisaari, kaakkoispuolella lähellä Hautaniemeä, ja kaksi nimettyä lahtea: Alapää luoteessa ja Ylipää kaakossa. Koillisesta siihen laskee oja Vähäjärvi-nimisestä lammesta. Järven rannoilla on kesäasumuksia.


title: Minna Maijala

text: Minna Maijala (s. 18. toukokuuta 1975 Raahe) on suomalainen tietokirjailija ja kirjallisuushistorioitsija. Hän on opettanut Helsingin yliopistossa 1800-luvun realistista ja naturalistista kirjallisuutta.


title: Minna Maijala

text: Maijala valmistui ylioppilaaksi Vuolijoen lukiosta vuonna 1994 ja maisteriksi Helsingin yliopistosta vuonna 2001 pääaineenaan kotimainen kirjallisuus. Vuonna 2008 Maijala väitteli Helsingin yliopistossa Minna Canthin tuotannon psykologisesta ihmiskuvauksesta tutkimuksella "Passion vallassa. Hermostunut aika Minna Canthin teoksissa". Väitöskirjassaan hän pyrki eroon Canthin tuotantoa hallinneesta elämäkerrallisesta ja sukupuolittuneesta tulkinnasta.


title: Minna Maijala

text: Väitöksen jälkeen Maijala innostui vastaväittäjänsä professori Liisi Huhtalan esittämän toiveen mukaisesti tekemään Canthista elämäkerran. Vuonna 2014 ilmestynyt "Herkkä, hellä, hehkuvainen" luo Canthista uudenlaisen kuvan. Teos on vuoden 2014 Tieto-Finlandia-ehdokkaana.


title: Lakhmidit

text: Lakhmidit olivat arabidynastia Eufratjoen alajuoksulla nykyisen Irakin alueella 300-600 luvuilla jaa. ennen Islamin nousua. Heidän pääkaupunkinsa oli al-Hira. Lakhmidit olivat Persian sassanidien vasalleja, ja taistelivat usein Itä-Roomaa ja näiden vasalleja ghassanideja vastaan. Lakhmidien merkittävimpiä hallitsijoita oli al-Mundhir (Alamundarus roomalaisissa lähteissä), joka hallitsi vuosina 503–554.


title: Lakhmidit

text: Lakhmidit olivat aluksi pakanoita, mutta kääntyivät 500-luvun loppuun mennessä nestoriolaisuuteen. Islaminuskoiset arabit valloittivat lakhmidien valtakunnan vuonna 633.


title: Jarkko Martikainen & Luotetut miehet

text: Jarkko Martikainen & Luotetut miehet on suomalainen rock-yhtye, joka perustettiin vuonna 2013. Yhtyeen keulahahmo on laulaja-kitaristi Jarkko Martikainen.


title: Jarkko Martikainen & Luotetut miehet

text: Luotetut miehet -yhtye koottiin alun perin Martikaisen viidennen sooloalbumin Koirien taivas -levyn myötä v. 2014 alkanutta kiertuetta varten. Janne ”Ema” Hurskainen soittaa levyllä rumpuja. Kitaristiksi mukaan saatiin Anssi Salminen ja basistiksi Luis Herrero.


title: Al-Harith

text: Al-Harith ibn Jabalah (, itäroomalaisissa lähteissä Arethas ; k. noin 569) oli ghassanidien hallitsija noin vuosina 528–569. Hän oli Itä-Rooman liittolainen, ja toimi tärkeässä roolissa roomalaisten sodissa Persian sassanideja ja näiden arabivasalleja lakhmideja vastaan. Itä-Rooman keisari Justinianus I teki al-Harithista valtakunnan itäosien arabiliittolaisten ("foederati") johtajan ("fylarkhos") noin vuonna 528.


title: Al-Harith

text: Al-Harith oli monofysiitti. Hän kuoli noin 569 ja häntä seurasi hallitsijana hänen poikansa al-Mundhir ibn al-Harith.


title: Hölkkä- ja kuntoliikuntaseura Häjyt

text: Häjyt ry on Seinäjoella vuonna 1977 perustettu hölkkä- ja kuntoliikuntaseura. Sen erityisalueita ovat kestävyysurheilu: erityisesti maratonjuoksu ja muut pitkäkestoiset ja sitkeyttä vaativat lajit.


title: Hölkkä- ja kuntoliikuntaseura Häjyt

text: Häjyissä on noin 500 aktiivisesti kuntoilevaa jäsentä. Suurin osa heistä asuu Pohjanmaalla, mutta jäseniä on myös muualla Suomessa ja joitain myös Ruotsissa.


title: Hölkkä- ja kuntoliikuntaseura Häjyt

text: Seuran tarkoituksena on edistää liikuntaa ja muuta siihen liittyvää kansalaistoimintaa seuran toiminta-alueella. Seura tukee erilaisten henkilöiden mahdollisuuksia harrastaa kunto- ja terveysliikuntaa sekä kilpa- ja huippu-urheilua.


title: Hölkkä- ja kuntoliikuntaseura Häjyt

text: Häjyissä on paljon maratonjuoksun harrastajia. Noin sata seuran jäsentä on juossut 100 maratonia tai enemmän. Eniten maratoneja juossut Häjy on taivaltanut tuon 42 195 metrin pitkälti yli 1000 kertaa. Usea seuran jäsen on juossut yli 700 maratonia. Ajan tasalla olevat maratonmäärät löytyvät 100+ listalta..


title: Kristian Krokfors

text: Matti Paul Kristian Krokfors (s. 20. kesäkuuta 1952 Ylistaro) on suomalainen taidemaalari ja -graafikko, joka tunnetaan rytmikkään tyylitellyistä, usein yläperspektiivistä kuvatuista kaupunki-, kylä- ja puutarhanäkymistään.


title: Kristian Krokfors

text: Kristian Krokfors opiskeli ensin Taideteollisessa korkeakoulussa ja sitten neljä vuotta Englannissa Leicester Polytechnic- ja Croydon College of Art -oppilaitoksissa. Krokfors asui ja työskenteli New Yorkissa 1980- ja 1990-lukujen vaihteessa ja uudelleen 2000-luvun alussa.


title: Kristian Krokfors

text: Krokforsin teoksia kuuluu muun muassa Kiasman, Helsingin, Amos Anderssonin taidemuseon ja Tampereen taidemuseon kokoelmiin sekä moniin julkisiin ja yksityisiin kokoelmiin myös Suomen ulkopuolella.


title: Kristian Krokfors

text: Krokfors sai ensipalkinnon valtion taideteostoimikunnan piirustuskilpailussa 1979 ja kannustusapurahan nuorten taidegrafiikkabiennaalissa Vaasassa 1982. Vuonna 1985 hänestä tuli ensimmäinen Vuoden nuoreksi taiteilijaksi nimetty kuvantekijä.


title: Waidhofen

text: Waidhofen voi tarkoittaa seuraavia paikkoja


title: Waidhofen

text: Itävallassa:


title: Waidhofen

text: Saksassa:


title: Van Aubelin lause

text: van Aubelin lause esittää geometriassa nelikulmioiden sivuille piirrettävien neliöiden erään ominaisuuden. Valitaan mikä tahansa nelikulmio ja sen jokaiselle sivulle piirretään neliö, jonka sivun pituus on nelikulmion sivun pituinen ja joka yhtyy yhden sivunsa kanssa nelikulmion sivuun. Tällaisten neliöiden keskipisteet voidaan yhdistää toisiinsa kuudella janalla. Reunimmaista janoista muodostuvat nelikulmion sivut (joskus "van Aubelin nelikulmio") ja kahdesta muusta janasta sen lävistäjät. Osoittautuu, että mainitut lävistäjät ovat yhtä pitkiä ja että ne leikkaavat toisensa kohtisuoraan.


title: Van Aubelin lause

text: Nelikulmion ei tarvitse tätä varten olla konveksi, vaan se voi olla jopa kompleksinen eli itseään leikkaava, jotta edellä esitetyt ominaisuudet säilyvät. Eräs muunnelma sallii nelikulmion yhden sivun kutistamisen jopa pisteeksi ja silti lause pätee. Toinen yksinkertainen muunnelma on piirtää edellä mainitut neliöt nelikulmion sivujen toiselle puolelle eli sisäänpäin. Myös tällöin neliöiden keskipisteiden lävistäjät ovat saman pituisia ja kohtisuorassa toisiinsa nähden.


title: Van Aubelin lause

text: Vaikka van Aubelin lauseen todistuksen alkuperäisessä esityksessä ei todistettu muuta, sisältyy tähän konstruktioon paljon muitakin ominaisuuksia. Esimerkiksi neliöiden keskipisteistä syntynyt nelikulmio on ortodiagonaalinen nelikulmio.


title: Van Aubelin lause

text: Neliöiden keskipisteiden muodostaman nelikulmion lävistäjien keskipisteet eivät useinkaan osu yhteen. Silloin nämä keskipisteet voidaan yhdistää janalla, jonka keskipiste osuu yhteen alkuperäisen nelikulmion kärkien painopisteen kanssa. Tämä tapahtuu myös silloin, kun neliöt on piirretty nelikulmion sisäpuolelle.


title: Van Aubelin lause

text: Monet muunnelmat van Aubelin esittämästä konstruktiosta korvaavat sivuille piirrettävät neliöt kolmioilla, neljäkkäillä, suorakulmioilla, yleisillä suunnikkailla, tasakylkisillä puolisuunnikkailla ja yleisillä puolisuunnikkailla. Myös näillä keskipisteiden väliset lävistäjät leikkaavat samanpituisina toisensa kohtisuoraan.


title: Van Aubelin lause

text: Hänen nimissään on toinenkin geometrinen lause, joka liittyy ceviaanikolmioihin. Jos merkitään kolmion ABC ceviaanikolmion A'B'C' ceviaanipistettä kirjaimella P, voidaan kirjoittaa janojen pituuksilla


title: Tinho

text: Adson Alves da Silva eli paremmin tunnettuna Tinho (s. 24. marraskuuta 1982, Juazeirossa), on brasilialainen hyökkääjäpelaaja, joka pelasi kaudella 2014 oululaisessa OPS:ssä.


title: Tinho

text: Urallaan Tinho on pelannut pääosin Brasiliassa. Lisäksi hän pelasi Portugalin Serie-B:ssä Gondomarin riveissä kaudella 2007-2008. Suomeen ja AC Ouluun hän tuli syksyllä 2009.


title: Tinho

text: Kokeneen keskikenttäpelaajan meriittilista on pitkä: Brasilian Pernambucon osavaltiosarjan mestaruus Náuticon riveissä kaudella 2004, nousu Brasilian pääsarjaan Sport Clube Recifen riveissä, nousu Veikkausliigaan AC Oulun paidassa kaudella 2009, Brasilian Sergipen osavaltionsarjan mestaruus Itabaianan riveissä kaudella 2006 ja valinta sarjan parhaaksi pelaajaksi.


title: Il leone di San Marco

text: Il leone di San Marco (”Pyhän Markuksen leijona”) on vuonna 1963 valmistunut italialainen seikkailuelokuva. Miekkamies- ja merirosvolajityyppejä yhdistävän elokuvan on ohjannut Luigi Capuano. Sen pääosia esittävät Gordon Scott ja Gianna Maria Canale.


title: Il leone di San Marco

text: Merirosvot ryöstelevät 1600-luvun Venetsian tasavaltaa eivätkä dogen palkkasoturit mahda heille mitään. Dogen poika Manrico ryhtyy järjestämään kaupunkilaisten vastarintaa ”Pyhän Markuksen leijonaksi” naamioituneena. Hän rakastuu merirosvotyttö Rossanaan ja pelastaa tämän palkkasotureiden kynsistä. Venetsialaiset onnistuvat lyömään merirosvot ja Manrico ja Rossana saavat toisensa.


title: Il leone di San Marco

text: "Il leone di San Marco" on kuvattu Totalscope-laajakangastekniikalla Eastmancolor-väreissä. Se on harmiton ja viihdyttävä seikkailuelokuva, jossa on runsaasti toimintaa Venetsian pittoreskeissa maisemissa.


title: John Stones

text: John Stones (s. 28. toukokuuta 1994 Barnsley) on englantilainen jalkapalloilija, joka edustaa Englannin Valioliigassa pelaavaa Manchester Cityä. Pelipaikaltaan Stones on keskuspuolustaja.


title: John Stones

text: Stones siirtyi Evertoniin vuonna 2013 kasvattajaseurastaan Barnsleystä, arviolta noin kolmen miljoonan punnan siirtosummalla. Hänen vakuuttavat otteensa tulokaskaudellaan Valioliigassa herättivät maan suurseurojen, muun muassa Arsenalin sekä Chelsean kiinnostuksen. Eurooppa-liigassa hän debytoi kaudella 2014–2015. Hän pelasi Evertonissa kaikkiaan 77 valioliigaottelua, joissa teki yhden maalin. Kaudeksi 2016–2017 hän siirtyi Manchester Cityn riveihin. Hän pelasi tuolla kaudella ensimmäisen kerran myös Mestarien liigassa. Hän voitti Valioliigan ja Liigacupin mestaruudet kaudella 2017–2018.


title: John Stones

text: Stones teki A-maajoukkuedebyyttinsä Englannin paidassa toukokuussa 2014, harjoitusottelussa Perua vastaan. Hän oli Englannin joukkueessa kotiin jäävänä varamiehenä vuoden 2014 MM-kisoissa. Ensimmäisen arvokilpailujen karsintaottelunsa hän pelasi EM-karsintaottelussa Sveitsiä vastaan syyskuussa 2014. Hän kuului Englannin joukkueeseen EM-kilpailuissa 2016, muttei päässyt pelaamaan yhdessäkään ottelussa. MM-kilpailuissa 2018, joissa Englanti sijoittui neljänneksi, Stones pelasi joukkueen kaikissa seitsemässä ottelussa ja täyden ajan muissa paitsi viimeisessä alkulohko-ottelussa Belgiaa vastaan.


title: Äidin hauta

text: Äidin hauta on Keijo Siekkisen kirjoittama romaani. Se julkaistiin vuonna 1985, jolloin se oli ehdokkaana Finlandia-palkinnon saajaksi. Romaani on monologi kuolleelle äidille.


title: Under Armour

text: Under Armour on yhdysvaltalainen urheiluvaate- ja -välinevalmistaja, joka on perustettu vuonna 1996.


title: Under Armour

text: Yhtiön perusti entinen yliopistourheilija Kevin Plank, joka sittemmin on ansainnut yhtiön toimitusjohtajana miljardiomaisuuden. Under Armourin nettotulot olivat vuonna 2013 yli 162 miljoonaa dollaria, ja yhtiön palveluksessa työskenteli 7 800 ihmistä.


title: Under Armour

text: Under Armourilla on huippu-urheilumaailmassa yhteistyösopimukset muun muassa jalkapalloseura Tottenham Hotspurin ja kaikkien aikojen menestyneimmän olympiaurheilijan Michael Phelpsin sekä lukuisten yliopistojoukkueiden kanssa sekä huippukoripalloilija Steph Curryn kanssa


title: StarLightMedia

text: StarLightMedia on yksityinen, marraskuussa 2009 perustettu ukrainalainen media-alan holdingyhtiö. Yhtiöryppääseen kuuluu sen kotisivujen mukaan 15 yhtiötä. Se hallitsee useita Ukrainan suosituista televisiokanavista, näistä ICTV, STB ja Novyi Kanal olivat keväällä 2014 maansa kärkikuusikossa.


title: StarLightMedia

text: Ukrainan Forbes -lehti raportoi StarLightMedian vuoden 2012 liikevaihdoksi 2 miljardia ja liikevoitoksi 100 miljoonaa Ukrainan hryvniaa. Yhtiö on osa ukrainalaisen oligarkki Viktor Pintšukin mediaomistuksia. Yhtiön hallitusneuvoston puheenjohtajan toimii Olena Pintšuk, Viktor Pintšukin puoliso ja Ukrainan aiemman presidentin Leonid Kutšman tytär.


title: StarLightMedia

text: StarLightMedia -yhtiön kanavia ovat:


title: Joel Embiid

text: Joel Hans Embiid (s. 16. maaliskuuta 1994 Yaoundé) on kamerunilainen koripalloilija, pelipaikaltaan sentteri. Hän pelaa NBA-liigan Philadelphia 76ersissä, ja ennen ammattilaisuraansa pelasi yliopistokoripalloa Kansasin yliopiston joukkueessa.


title: Joel Embiid

text: Embiid oli yksi vuoden kärkinimistä, ja hänet varattiin lopulta kolmantena pelaajana. Hän aloitti koripallon vasta vuonna 2011 ja pelasi sitä ennen lentopalloa.


title: Joel Embiid

text: Loukkaantumisten vuoksi Embiid pääsi pelaamaan NBA:ssa vasta kaudella 2016–2017, jonka päätteeksi hänet valittiin tulokkaiden tähdistöviisikkoon.


title: Jordan Spieth

text: Jordan Alexander Spieth (s. 27. heinäkuuta 1993 Dallas, Texas) on yhdysvaltalainen ammattilaisgolfaaja.


title: Jordan Spieth

text: Spieth oli ennen ammattilaiseksi siirtymistään amatöörien maailmanrankingin ykkönen. Hänet valittiin vuonna 2013 PGA Tourin vuoden tulokkaaksi. Hän voitti ensimmäisen turnauksensa kaikkien aikojen neljänneksi nuorimpana pelaajana.


title: Jordan Spieth

text: Lopullisen läpimurtonsa Spieth teki vuoden 2014 Masters-turnauksessa, sijoittuen toiseksi Bubba Watsonin jälkeen. Seuraavan vuoden Masters-turnauksen Spieth voitti selvästi, jakamalla samalla turnauksen ennätyksen tuloksella 18 alle parin.


title: Jordan Spieth

text: Vuonna 2015 Spieth voitti kaksi majoria: Mastersin ja Yhdysvaltain avoimet. Hän nousi maailman rankingykköseksi sijoituttuaan toiseksi PGA Championshipissä elokuussa 2015 ja on rankinglistan kärjessä edelleen vuoden 2016 alussa. Vuonna 2017 Spieth voitti Britannian avoimet.


title: Pavle Milosavljević

text: Pavle Milosavljević (s. 21. kesäkuuta 1986 Sremska Mitrovica, Serbia, Jugoslavia) on serbialainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan keskuspuolustaja. Hänellä on Suomen mestaruus SJK:n riveistä kaudella 2015.


title: Pavle Milosavljević

text: Milosavljević siirtyi Suomeen keväällä 2013 Ykkösessä pelanneen Seinäjoen Jalkapallokerhon (SJK) riveihin. Hänet valittiin mm. kaudella 2016 kesäkuun Ykkösen pelaajaksi. Hän oli mukana nostamassa SJK:ta kaudella 2013 Veikkausliigaan. Hän oli mukana kaudella 2015 voittamassa SJK:lle Suomen mestaruutta. Hän toimi joukkueen kapteenina Veikkausliigassa kausina 2014–2015.


title: Pavle Milosavljević

text: Helmikuussa 2016 julkistettiin Milosavljevićin siirto toiseen Veikkausliiga-seura Tampereen Ilvekseen, vuoden mittaisella sopimuksella. Milosavljević oli todistamassa Ilveksen riveissä kauden 2016 päätösottelussa Maarianhaminassa uutta mestaria eli IFK Marienhamnia. Samalla ottelu Ilveksessä oli hänen viimeisensä tavoitteenaan siirtyä ulkomaille. Hieman yllättäen Milosavljević jatkoi kaudella 2017 Suomessa Ykkösessä pietarsaarelaisen FF Jaron riveissä.


title: Jaya the Cat

text: Jaya the Cat on yhdysvaltalais-hollantilainen reggae-ska-punk-yhtye. Yhtye perustettiin 1998 Bostonissa, mutta se toimii nykyään Amsterdamissa.


title: Hanna (romaani)

text: Hanna on Minna Canthin kirjoittama pienoisromaani, jonka G. W. Edlundin kustannusyhtiö julkaisi vuonna 1886. Se on psykologinen nuoren tytön kypsymistä puberteetista aikuisuuteen kuvaava kehitysromaani.


title: Hanna (romaani)

text: Canthin elämää ja tuotantoa tutkineen Minna Maijalan tiedon mukaan Canth on käyttänyt teoksen nimihenkilön luonteen kuvauksessa esikuvana omaa Hanna-tytärtään, joka kuoli influenssaan kahden vuoden kuluttua kirjan ilmestymisestä.


title: Hanna (romaani)

text: Canth kuvaa teoksessa porvarisperheen tytön kasvua viisitoistavuotiaasta aikuisuuden kynnykselle. Ajan lääketieteellisten käsitysten mukaan nuoret tytöt olivat tuona aikana herkkiä intohimoille ja hysterialle. Äidin ja juopuneen isän öinen kohtaus järkyttää Hannaa, ja hän kokee huolettoman lapsuuden päättyneen. Hän alkaa ottaa vastuuta isänsä hyvinvoinnista ja eristäytyy ympäristöstä. Vastaparina tarinassa on huoleton veli, joka viettää iloista elämää. Canth kuvaa siinä ajan kasvatuksen erilaista suhtautumista tyttöihin ja poikiin. Myös koulu kohtelee nuoria eri lailla: tytöille opetetaan käsitöitä, pojat saavat tietoa ajan luonnontieteellisen tutkimuksen uusista tuloksista.


title: Hanna (romaani)

text: Hanna ei välty elämänsä aikana sydänsuruilta, sillä viettäessään huoletonta kesälomaa maalla hän ihastuu lyseolaispoika Woldemartiin. Suhde etenee, mutta päättyy Woldemartin mennessä naimisiin Hannan hyvän ystävän Olgan kanssa.


title: Hanna (romaani)

text: Hannan omat toiveet syrjäytetään, hän joutuu noudattamaan isänsä toiveita ja hylkää ajatuksen koulun jälkeisistä opettajaopinnoista. Isä löytää Hannalle sulhasen, juopottelevan Sassan, jota Hanna ei kuitenkaan hyväksy. Salakihlaus papiksi opiskelevan Salmelan kanssa päättyy tämän kihlatessa julkisesti toisen. Hanna jää yksin, kovettuu, perheen perustamiselle suotuisa aika on jäänyt taakse.


title: Hanna (romaani)

text: Canth kuvaa tarinassa myös lapsen uskonnollisia kokemuksia, tosin ironiseen sävyyn. Ajan henki oli, että tytöiltä odotettiin rippikouluaikaan uskonnollisia kokemuksia, jotka sosiaalisessa paineessa muuntuivat tyttöjen keskinäiseksi kilpailuksi kokemusten voimasta ja määrästä. Canth näkee uskontokasvatuksen vallankäytön keinoksi, ja varsinkin tyttöjä pyrittiin sen avulla muokkaamaan ihanteellisen naiskuvan mukaisiksi: naisen kuului olla hiljainen ja nöyrä vaimo.


title: Hanna (romaani)

text: Teoksen oli määrä tulla julki Werner Söderströmin kustantamana, mutta Söderström antoi sen luettavaksi vanhoilliselle pastori Elis Bergrothille, jonka tyrmäävän lausunnon säikäyttämänä Söderström luopui julkaisusta. Kustantajaksi tuli G. W. Edlund. Canth koki Bergrothin arvion raskaasti ja kirjoitti Bergrothille kitkerän vastineen kirjansa puolustukseksi. Bergroth ei pitänyt kirjan realismia todenmukaisena, ja Canth puolustautui vakuuttamalla, että hahmot olivat todenmukaisia ja heidän olosuhteensa aiheuttivat juuri kuvatunlaisia tapahtumia.


title: Hanna (romaani)

text: G. W. Edlundin oikaisulukija, maisteri J. H. Kalela myi "Hannan" alkuperäisen käsikirjoituksen 30. tammikuuta 1917 Alvar Renqvistille, ja se on Otavan arkistossa. Käsikirjoituksessa on Canthin tyylillisiä korjauksia. Kansalliskirjaston Digitointi- ja konservointikeskus on digitoinut käsikirjoituksen syksyllä 2012, ja se on nähtävänä esimerkiksi Canthin aineistoa sisältävällä sivulla Minnansalonki.fi.


title: Hanna (romaani)

text: Anonyymi kirjoittaja on arvioinut "Hannan" Aamulehdessä heti tuoreeltaan 14. joulukuuta 1886. Hän kertoo ensin teoksen julkaisuun liittyvät mutkikkaat tapahtumat, joista kohu levisi Ruotsin lehdistöön saakka. Werner Söderström ei saamiensa lausuntojen perusteella halunnut julkaista kirjaa, ja anonyymi arvioija kommentoi asiaa seuraavasti:


title: Hanna (täsmennyssivu)

text: Hanna tarkoittaa seuraavia:


title: Suðvesturkjördæmi

text: Suðvesturkjördæmi () on yksi Islannin kuudesta vaalipiiristä. Sen suurin kaupunki on Kópavogur.


title: Lām

text: Lām (arab. لام "lām") on arabialainen kirjain, joka on arabialaisessa kirjaimistossa 23. ja persialaisessa 27. Lāmilla merkitään arabiassa alveolaarista lateraalia /l/ ja lām vastaakin heprealaisen kirjaimiston lamedia, kreikkalaisen kirjaimiston lambdaa latinalaisen kirjaimiston L-kirjainta.


title: Lām

text: Kuten muutkin arabialaiset kirjaimet, lām sisältää neljä muotoa. (Itsenäinen muoto ل, muita esim. لل "ll", لو "loo", للو "lloo") Alifin kanssa lāmilla on erikoinen ligitatuuri, ks "alif".


title: Starstruck

text: Starstruck voi tarkoittaa ainakin seuraavia:


title: Tapani Mikkonen (kuvataiteilija)

text: Tapani Mikkonen (26. tammikuuta 1952 Joensuu – 10. syyskuuta 2014 Espoo) oli suomalainen taidegraafikko. Häntä pidetään suomalaisen taidegrafiikan uudistajana, joka toi siihen monumentaalisuutta ja maalauksellisuutta.


title: Tapani Mikkonen (kuvataiteilija)

text: Mikkonen opiskeli vuosien 1973 ja 1979 välillä ensin Oriveden opiston kuvataidelinjalla, sitten Lahden Taidekoulussa ja Taideteollisessa korkeakoulussa.


title: Tapani Mikkonen (kuvataiteilija)

text: Mikkosen teokset liikkuvat abstraktin ja esittävän taiteen rajamailla niin, että oikukkaasti piirrettyjen viivakimppujen verkostoista nousee esiin tunnistettava eläin- tai ihmishahmo tai ruukku, yksi taiteilijan toistuvista teemoista.


title: Tapani Mikkonen (kuvataiteilija)

text: Mikkonen sai kuvataiteen valtionpalkinnon 2003.


title: Oliver Baumann

text: Oliver Baumann (s. 2. kesäkuuta 1990) on saksalainen jalkapallomaalivahti, joka edustaa Bundesliigassa pelaavaa TSG Hoffenheimiä. Molempialkainen Baumann on pelannut Saksan nuorisomaajoukkueissa. Baumannia pidetään yhtenä Saksan lupaavimmista maalivahdeista.


title: Oliver Baumann

text: Baumann on edustanut koko ammattilaisuransa SC Freiburgia. Hän teki debyyttinsä Bundesliigassa kauden 2009-2010 viimeisellä kierroksella, josta asti hän on ollut joukkueen ykkösmaalivahti. Lokakuussa 2013 Baumann pelasi huonon ottelun Hamburger SV:tä vastaan, ollen syyllinen jokaiseen kolmeen hampurilaisten maaleista. Kesällä 2014 Baumann siirtyi toiseen bundesliigaseuraan TSG Hoffenheimiin, jossa hän pelasi jokaisessa ottelussa täydet minuutit kaudella 2014-2015.


title: Oliver Baumann

text: Baumann on pelannut Saksan nuorisomaajoukkueissa. Alle 21-vuotiaiden maajoukkueessa hän oli pitkään kakkosmaalivahti Bernd Lenon takana. Baumann on yksi mahdollisista Saksan tulevaisuuden maajoukkuemaalivahdeista yhdessä esim. Lenon, Kevin Trappin ja Marc-André ter Stegenin kanssa.


title: Kyo

text: Kyo on ranskalainen rockyhtye, joka perustettiin vuonna 1997. Yhtye julkaisi ensimmäisen studioalbuminsa vuonna 2000. Vuosi 2003 oli yhtyeelle menestyksekäs, kun se voitti NRJ:n Music Awardseissa luokat vuoden ranskalainen albumi, kappale ja yhtye.


title: Maxime Gonalons

text: Maxime Gonalons (s. 10. maaliskuuta 1989) on ranskalainen jalkapalloilija, joka edustaa Sevillaa. Pelipaikaltaan oikeajalkainen Gonalons on keskikenttäpelaaja. Gonalonsin äiti on iranilainen.


title: Maxime Gonalons

text: Gonalons aloitti ammattilaisuransa vuonna 2009 Olympique Lyonnaisissa. Hän teki debyytin seurassa Mestareiden liigan karsintaottelussa RSC Anderlechtiä vastaan elokuussa 2009. Samana vuonna hän teki ensimmäisen Mestareiden liiga-maalinsa Liverpool FC:tä vastaan Anfieldillä. Nykyään Gonalons toimii seuran kapteenina ja kuuluu myös avainpelaajiin, pelaten neljänä peräkkäisenä kautena vähintään 35 ottelua.


title: Maxime Gonalons

text: Nuorten maajoukkueissa pelannut Gonalons teki debyyttinsä Ranskan jalkapallomaajoukkueessa vuonna 2011 harjoitusottelussa Yhdysvaltoja vastaan. Hän on pelannut maajoukkueessa yhteensä seitsemän ottelua.


title: Kullberg

text: Kullberg on seuraavien henkilöiden sukunimi:


title: Matti Kulmala

text: Matti Kulmala (s. 1946) on suomalainen taidegraafikko ja hän on ollut Taideteollisen korkeakoulunn opettaja vuodesta 1970, Lahden taidekoulun lehtori ja rehtori vuodesta 1977.


title: Matti Kulmala

text: Kulmala on tehnyt surrealistista grafiikkaa ja sen ohella myös suurempia teoksia, esimerkiksi 1973 reliefit Tampereen Tesoman terveysasemaan ja Tottijärven seurakuntataloon.


title: Hämeensaaren pesäpallokenttä

text: Hämeensaaren pesäpallokenttä oli Hämeenlinnan keskustan etelälaidalla Hämeensaaressa sijainnut pesäpallokenttä. Kenttä sijaitsi Vanajaveden rannalla, Hämeenlinnan uimahallin ja nyttemmin puretun liikuntahalli Hämeenkaaren vieressä. Kentällä oli hiekkatekonurmipinnoite, joka oli väriltään sininen.


title: Hämeensaaren pesäpallokenttä

text: Kentän pääasiallinen vuokralainen oli Hämeenlinnan Paukku, joka pelasi kentällä kotiottelunsa. Vuonna 2017 Paukku ja kentän muut käyttäjät siirtyivät uudelle Pullerin pesäpallokentälle Hämeensaaren kentän sulkeuduttua. Hämeensaaren pesäpallokenttä purettiin kesällä 2017 Engelinrannan maanpuhdistustöiden alkamisen vuoksi.


title: Pomarkun Pyry

text: Pomarkun Pyry on vuonna 1945 perustettu pomarkkulainen urheiluseura. Seuran liikuntatoiminta käynnistyi tuolloin voimistelulla, jota harrastettiin Hakalinnan tiloissa. Pyryn logossa keskellä on kuva-aiheena kiekonheitossa tarvittava väline, kiekko.


title: Pomarkun Pyry

text: Pyryn miesten edustusjoukkue on pelannut pesäpallon Suomensarjassa vuosina 1973 ja 1974. Pyryn naisten pesäpallojoukkue on pelannut kaudella 1995 Ykköspesiksessä. Pyryn miesten edustusjoukkue nousi kaudeksi 2014 miesten Suomensarjaan ja toimii yhteistyössä Ykköspesiksessä pelaavan Ulvilan Pesä-Veikkojen kanssa.


title: Veteli-Pesis

text: Veteli Pesis on veteliläinen pesäpallon erikoisseura. Seura on perustettu vuonna 2001 ja se pelaa kotiottelunsa Vetelissä Ruohopatin pesäpallokentällä. Seuralla on aikuisjoukkueiden lisäksi juniorijoukkueet C-ikäisistä G-ikäisiin. Seuran miesten edustusjoukkue pelaa kaudella 2018 miesten suomensarjassa.


title: Vini (jalkapalloilija)

text: Vinicius Frasson eli paremmin tunnettuna Vini (s. 31. elokuuta 1984, Sao Miguel d. Oeste, Brasilia), on brasilialainen hyökkääjäpelaaja, joka pelaa kaudella 2014 oululaisessa OPS:ssä.


title: Vini (jalkapalloilija)

text: Frasson tuli jo 19-vuotiaana Suomeen - ensin kaudella 2005 Kakkosen Kirkkonummen FCK Salamiin ja seuraavana kautena Kakkosen AC Allianssiin. Seuraavat kaksi kautta Frasson pelasi Espanjassa ja Italiassa.


title: Vini (jalkapalloilija)

text: Kaudella 2009 Frasson palasi Suomeen ja Kakkosessa pelanneeseen lohjalaiseen LoPaan. Seuraavat kaksi kautta porvoolaisessa Kakkosen FC Futurassa olivat Frassonille menestyksekkäitä - lohkon maalintekijätilaston kärkinimiä kaikkiaan 30 maalilla. Menestys sai aikaan sen, että Frasson siirtyi syksyllä 2011 Veikkausliigan MyPa:n riveihin. Hän pelasi kaikkiaan 11 Veikkausliigaottelua ja teki kauden viimeisessä pelissä maalin.


title: Vini (jalkapalloilija)

text: MyPa-kauden jälkeen Frasson palasi kotimaahansa ja pelasi kaudella 2013 neljä ottelua kotimaassaan Metropolitano-seurassa. Kaudeksi 2014 hän palasi Suomeen ja pelasi oululaisessa Kakkosen OPS:ssä.


title: Alex Brister

text: Alexander Keith "Alex" Brister (s. 19. joulukuuta 1993 Epsom, Englanti) on englantilainen jalkapalloilija, pelipaikaltaan oikea laitapuolustaja.


title: Alex Brister

text: Brister siirtyi keväällä 2014 Fulhamista suomalaiseen FC Honkaan kesäkuun loppuun asti ulottuneella lainasopimuksella.


title: Väinö Heiskanen

text: Väinö Heiskanen (26. huhtikuuta 1898 Joroinen – 25. elokuuta 1986 Varkaus) oli suomalainen näyttelijä, lavastaja ja teatterinjohtaja, joka teki pitkän uran Varkauden teattereissa.


title: Väinö Heiskanen

text: Heiskanen oli vuodet 1923–1938 näyttelijänä ja lavastajana Varkauden Työväen Näyttämöllä ja 1939–1941 Helsingin Työväenteatterissa. Vuosina 1942–1945 hän työskenteli apulaisjohtajana ja lavastajana Varkauden Työväen Teatterissa ja 1945–1963 johtajana ja lavastajana Varkauden Teatterissa. 1950-luvulla Heiskanen vieraili myös lavastajana Joensuun kaupunginteatterissa. Hän jäi eläkkeelle Varkauden Teatterin johtajan toimesta vuonna 1963. Heiskanen toimi myös Varkauden taidemuseon hoitajana.


title: Väinö Heiskanen

text: Heiskaselle myönnettiin Pro Finlandia -mitali 1958.


title: Cocktail (vuoden 2012 elokuva)

text: Cocktail on vuonna 2012 ilmestynyt intialainen romanttinen draamakomediaelokuva, jonka on ohjannut Homi Adajania. Päärooleja näyttelevät Saif Ali Khan, Deepika Padukone ja uusi tulokas Diana Penty. "Cocktail" oli kaupallinen menestys Intiassa ja ulkomailla.


title: Cocktail (vuoden 2012 elokuva)

text: Kolmiodraama miehestä ja kahdesta naisesta, jotka ovat parhaita ystäviä, mutta täysin erilaisia.